qundao/data-zh-poetry huggingface dataset:
同思伯将游石室山经石门作
作者：黎民表
朝代：明

秋风摇落后，水国挂帆游。壁垒成千古，江山空四愁。浦云移远树，汀月送行舟。不用歌丛桂，王孙自滞留。
同思伯携酒访文寿承辞以事弗果文有诗见贻和答一首
作者：黎民表
朝代：明

长安才日下，犹阻使人来。便欲笼鹅去，空成骑马回。寻盟须夜雪，留兴待春杯。莫谓青毡冷，东风有落梅。
同文寿承李伯承郭次父梁思伯集冯大参汝言官舍
作者：黎民表
朝代：明

明月出西山，馀辉偏城楼。城隅多轩盖，秉烛为夜游。清笳杂繁吹，廓然销人忧。坐有白云客，高谈比琳璆。意欲蹑倒景，游戏昆崙丘。顾我俗士驾，安能骖云虬。开尊且命酌，主拜宾复酬。悄然严霜下，褰裳不可留。眷言兹夕欢，荆璧获所投。
同文寿承李伯承郭次甫吴约卿夜集思伯馆得阳字
作者：黎民表
朝代：明

竹径萦萦霞石光，短檠分照薜萝长。饮中草圣惟吴苑，坐上才人拟柏梁。玉手持觞娱永夜，黄花留艳过重阳。风尘自有沧洲兴，不叹飘蓬在异乡。
同易道人过霈上人山居
作者：黎民表
朝代：明

支公禅观处，密义许相酬。白黑虽殊致，玄无本一流。经翻疏树下，茗宴曲池幽。为问浮生里，何人得此游。师曾访道去，言至伏牛山。残雪经行苦，深林乞食艰。心花晴自湛，身界老终閒。一衲云峰下，秋来独闭关。
同易道人过霈上人山居·其一
作者：黎民表
朝代：明

支公禅观处，密义许相酬。白黑虽殊致，玄无本一流。经翻疏树下，茗宴曲池幽。为问浮生里，何人得此游。
同易道人过霈上人山居·其二
作者：黎民表
朝代：明

师曾访道去，言至伏牛山。残雪经行苦，深林乞食艰。心花晴自湛，身界老终閒。一衲云峰下，秋来独闭关。
同李季常汪公干过林开先草亭
作者：黎民表
朝代：明

万木俯城闉，空亭绝四邻。竹清娱永日，花发占残春。认草成书带，行蔬岸葛巾。衡门常昼掩，时过好奇人。
同李季常泛吴江
作者：黎民表
朝代：明

才名吾敢羡同舟，五岳真成结伴游。笠泽菰蒲连楚望，芜城烟月梦扬州。江边霞气多成雨，驿路黄花并作秋。名姓幸无津吏识，罻罗高鸟至今愁。
同李枣阳游七星岩
作者：黎民表
朝代：明

作镇标鹑火，经奇敞下都。魁形连紫极，岳势奠黄图。地肺相盘络，天窗豁暌孤。起龙擎宝盖，写凤带流苏。气象真能构，阴阳巧作炉。草长芝似玉，松久石为株。秘简垂金薤，仙床上绿芜。巨灵曾此劈，疏属有谁拘。眺览寒暄异，登临景物殊。霞流出窈窕，风至荅虚无。未返雷门鹤，叨从叶县凫。洞如窥白鹄，水似得玄珠。苔碣开元在，鸿才北海徂。轻飔下松桂，溟浸隐菰蒲。槎泛思垂钓，岩栖拟结庐。暝烟分手处，惆怅失蓬壶。
同李袭美过感应观访蒋少翼
作者：黎民表
朝代：明

空谷少怜老俊才，荷衣原不受尘埃。閒邀海上青螺驾，倒览壶中白玉台。侠气顿从双鬓尽，游踪曾记十年来。种桃莫问玄都事，避暑难逢竹下杯。
同李阳谷袁进士暨儿琰夜集得峰字
作者：黎民表
朝代：明

萍水惬相逢，春杯入夜浓。宫云流五色，城雪拥千峰。花月留飞舄，才名得卧龙。殷勤此携手，霞外觅行踪。
同杨邦彦徐子与过汝和雪舫集
作者：黎民表
朝代：明

芳菲不可度，幽意与谁论。夜雪留孤舫，春花入酒尊。风尘容倦客，湖海共清言。兴罢各分手，青山落蓟门。
同林维乔山楼夜话
作者：黎民表
朝代：明

荒城击柝坐清夜，微雨疏灯对浊醪。三径薜萝同杖履，五陵烽火暗弓刀。明堂君拟陈歌颂，歧路谁今感鬓毛。丛桂岂堪留客久，翻飞秋望彩云高。
同桢伯泛芙蓉溪
作者：黎民表
朝代：明

锦水经寒浅，扁舟任兴行。幽花两岸紫，残照一湖明。游女行歌艳，渔翁对影清。芳洲多杜若，搴望若为情。
同梁公智过灵济道院访陈忠甫
作者：黎民表
朝代：明

一身经徼外，千里涉殊庭。暂憩登山屐，閒携相鹤经。水衣生败壁，书带拂虚棂。但适沉冥兴，何妨笑独醒。
同梁思伯讯陈贵吾卧病
作者：黎民表
朝代：明

怪尔经旬卧，疏灯对影孤。药曾因病识，身岂为名拘。叹逝从星鬓，安贫任泽癯。莫愁过往绝，人自访潜夫。
同梁思立邓君肃梁少仲林开先宿梅庵
作者：黎民表
朝代：明

名山宜结夏，亦自断尘情。支竹同僧懒，煎茶爱水清。石间移席坐，松下挟书行。但惬浮生兴，无忧佛不成。
同梁钟二曹长过刘山人旅馆看菊花作
作者：黎民表
朝代：明

下马铜街日已斜，北风衣袂满尘沙。秋光却在閒门巷，深锁忘忧一树花。却立西风舞翠茵，一枝枝似拂梁尘。汉宫最妒涂黄额，莫遣霜娥见丽人。重九花开已自迟，雪中犹袅最繁枝。金门白首悲词客，似尔飘零过岁时。
同梁钟二曹长过刘山人旅馆看菊花作·其一
作者：黎民表
朝代：明

下马铜街日已斜，北风衣袂满尘沙。秋光却在閒门巷，深锁忘忧一树花。
同梁钟二曹长过刘山人旅馆看菊花作·其三
作者：黎民表
朝代：明

重九花开已自迟，雪中犹袅最繁枝。金门白首悲词客，似尔飘零过岁时。
同梁钟二曹长过刘山人旅馆看菊花作·其二
作者：黎民表
朝代：明

却立西风舞翠茵，一枝枝似拂梁尘。汉宫最妒涂黄额，莫遣霜娥见丽人。
同欧桢伯梁思伯游西樵山夜宿浦口
作者：黎民表
朝代：明

近戍津亭暗，遥村猎火孤。秋风吹日夜，客思满江湖。梦怯鱼龙起，愁听雁鹜呼。苍茫问前路，吾已愧长途。
同欧桢伯过龙华寺访汪仲淹
作者：黎民表
朝代：明

居士何心拟净名，閒寻车马静中行。新开别业如龙树，直指西天入凤城。文赋每从挥麈就，花林应与下帷清。雪山原是初禅地，苦行知能證道成。
同潘少承陈忠甫过康裕卿访童子鸣
作者：黎民表
朝代：明

已向桐庐卧，还从燕市游。云山携蜡屐，风雪揽貂裘。名以新篇重，心缘古侠投。黄花亦烂漫，为照草堂幽。
同潘少承黄幼章过天宁寺访蔡山人子耕
作者：黎民表
朝代：明

双林持钵老应慵，尊酒惟便对雪峰。丈室烟花连小苑，夹城云日递疏钟。相期祗有青精饭，卜筑先留白鹤踪。去住空门应不碍，肯论歧路各西东。
同王仪甫过水塘庵
作者：黎民表
朝代：明

入寺已昏黄，纱灯照上方。寒冰胶积水，清梵响空廊。颂酒襟期洽，怀山梦寐长。不辞风雪夜，携手共云房。
同王仪甫酌醉后赋此
作者：黎民表
朝代：明

红尘踪迹自萧疏，风雪谁停过客车。侠气未能忘击筑，酒狂那复记尚书。七言不数题诗列，六百应惭赐俸馀。同病王郎最相惜，绿罗中夜舞长裾。
同王元美咏洼尊
作者：黎民表
朝代：明

昔贤寄沉冥，遗迹表江岸。刳中若纸臼，青黄岂沟断。鼓缶歌如渑，瓠落恣汗漫。鲸饮聊止戈，蚕头剜柔翰。岂惟勤小物，庶用托遐观。盈虚有迭代，壑舟乃回换。形模尚轮囷，铭识已芜漫。明牧展旷筵，临盼起渊玩。举釂咸尽欢，辍箸屡兴叹。缅怀若旦暮，偕游等鹏鴳。斡弃何足伤，坚贞赖幽赞。
同王敬美待月梁思伯所
作者：黎民表
朝代：明

掖城青桂隐团团，词客开尊正耐看。色过露盘分半璧，影浮宫瓦动层澜。吹笳渐觉千门曙，捣练谁知此夜寒。无奈秋光常滞客，几回圆缺在长安。
同盛仲交宿黄崖岭
作者：黎民表
朝代：明

荒村无雨盖，枕藉向田庐。汲水初蒸黍，燃肪可照书。山云遮户密，松韵过窗虚。寄谢牛衣客，劳劳且驻车。
同翟孝廉廷楠宿北岳顶
作者：黎民表
朝代：明

贪奇犹未已，■被宿诸峰。入夜惊栖鹤，知君是卧龙。投杯临瀑水，卧簟展青松。自觉非人世，烟霞衣袖重。
同肖甫夜宿龙华寺
作者：黎民表
朝代：明

曲水通龙沼，荒塍次鹿园。风尘湖外断，云气岛中鶱。静院鸟双下，寒檠客对言。谁知朝市里，丛桂得扳翻。相期禅客话，高枕白云层。月色千江水，山门七祖灯。钟声散落叶，壁影挂寒藤。欲续良宵兴，尘劳恐未能。
同肖甫夜宿龙华寺·其一
作者：黎民表
朝代：明

曲水通龙沼，荒塍次鹿园。风尘湖外断，云气岛中鶱。静院鸟双下，寒檠客对言。谁知朝市里，丛桂得扳翻。
同肖甫夜宿龙华寺·其二
作者：黎民表
朝代：明

相期禅客话，高枕白云层。月色千江水，山门七祖灯。钟声散落叶，壁影挂寒藤。欲续良宵兴，尘劳恐未能。
同苏子川欧桢伯访吴化卿姚元白于慈仁寺
作者：黎民表
朝代：明

二仕逃禅处，人谁访薜萝。穿林惊雪重，梯阁见山多。候骑花间并，栖禽竹下过。云房未寥寂，红烛对清歌。
同莫公远张羽王梁公智过道院访陈忠甫
作者：黎民表
朝代：明

一探壶中隐，居然离俗尘。石幢阴过午，花院晚留春。侠烈心相许，萧閒兴是真。抽簪吾已老，羡尔白云人。
同行诸公渡江予独留真州
作者：黎民表
朝代：明

飘蓬转岐路，归梦绕丘园。落日天边尽，孤云海上翻。汀兰看渐歇，径菊别应繁。谁念分俦侣，殊方独闭门。
同许长史殿卿姚鸿胪元白欧文学桢伯游郑氏园池
作者：黎民表
朝代：明

何处移觞得，欣逢出郭晴。林光披雾远，树色入池清。喜客禽争聒，穿花日递明。虽然萍水地，携手一交情。逼仄缁尘里，兹游属兴奇。梯云花落树，伏槛水平池。暝色催歌起，凉风返棹迟。分携还此日，须忆桂丛枝。
同许长史殿卿姚鸿胪元白欧文学桢伯游郑氏园池·其一
作者：黎民表
朝代：明

何处移觞得，欣逢出郭晴。林光披雾远，树色入池清。喜客禽争聒，穿花日递明。虽然萍水地，携手一交情。
同许长史殿卿姚鸿胪元白欧文学桢伯游郑氏园池·其二
作者：黎民表
朝代：明

逼仄缁尘里，兹游属兴奇。梯云花落树，伏槛水平池。暝色催歌起，凉风返棹迟。分携还此日，须忆桂丛枝。
同诸子憩玉女峰瑶石台下
作者：黎民表
朝代：明

飞云烟雾里，流水自潺潺。一片瑶台石，飞来积翠间。月应临晓镜，风为敞玄关。玉女休相笑，予方鍊大还。
同诸子舟中小酌
作者：黎民表
朝代：明

不为江鱼贱，谁能触热来。竹枝惊怨女，萍水共深杯。古堠西江上，层城北斗隈。浮家何日定，又棹酒船回。
同谦之丘使君自天宁寺骑至西湖上
作者：黎民表
朝代：明

欲送残春去，长堤日已曛。村舂隔水远，浦树到湖分。惜别贪携手，行吟独共君。莫惊沙上鸟，飞去各青云。
同谦之午憩金口寺石榻上
作者：黎民表
朝代：明

济胜心无己，看山日暂停。梦回云屋冷，衣藉石床扃。佛境看如幻，尘途笑独醒。僧房无所供，亦自遣沉冥。
同赵太史游罗浮宿冲虚观
作者：黎民表
朝代：明

寒宵无击柝，把剑起鸡鸣。紫阁浮生梦，沧洲独客情。风回瑶室响，云去铁桥平。何处参差发，乘鸾朝玉京。
同赵太史诸公过叶刺史石洞
作者：黎民表
朝代：明

怜君专一壑，犹是俸钱馀。涧水锵鸣玉，云萝引曳裾。山都能送酒，木客解窥书。予亦瑶台客，过逢两鹿车。
同邓徵甫朱在明游西山抵夜宿金山寺
作者：黎民表
朝代：明

石林千仞削孤根，飞阁遥临小给园。青竹代桥无结搆，紫萝垂径费扳援。星河正落高僧榻，猿鹤偏惊旅客魂。起舞晨鸡何事者，不将瓢笠入云门。
同邝别驾中伯蔡山人子耕幼子邦理登九成台
作者：黎民表
朝代：明

芙蓉山色半晴阴，影入空江百尺深。紫阁倒垂星宿夜，碧天吹落凤鸾音。烽尘正属谈兵日，云路难为出世心。风景故园犹想像，丹梯吾肯倦登临。
同邬汝翼黄清甫汪公干李季常集姚伯子园亭
作者：黎民表
朝代：明

铜驼一别已参差，邂逅名园倒接䍦。天外青山衔落日，尊前秋水浸平池。閒无野老来争席，坐有幽人对咏诗。招隐鹤林俱在眼，几时携杖更相期。
同邬汝翼黄清甫陈崇训汪公干李季常过焦山访郭次甫
作者：黎民表
朝代：明

钓鳌生远兴，歌凤上高台。海气风吹断，江流树引回。莓苔行径滑，钟梵寺门开。如此佳山水，生涯几度来。
同邵长孺宿榆河
作者：黎民表
朝代：明

八千乡路远，北上转成遥。暮雨停骖处，山陵秉节朝。馆人羞野蕨，行灶拾枯樵。半百多羁旅，关情独此宵。
同邹方伯继甫游罗浮
作者：黎民表
朝代：明

架壑铁桥迹，飞空不著人。烦君驱石去，千古导迷津。
同长孺登白塔得镫字
作者：黎民表
朝代：明

宫阙参差见五陵，置身如在白云层。宝花天外飞晴雨，明月松间续夜镫。汉署栖迟犹执戟，禅房寂寞又逢僧。彩毫无复江淹兴，携手佳人思不胜。
同陈使君于舜酌肖甫宅
作者：黎民表
朝代：明

寂寂疏帘过雪馀，寒灯相对省郎居。紫貂可贳燕台酒，红烛仍停使者车。霜落禁中随雁断，夜阑星斗插檐虚。清歌缓舞休辞醉，江海怜君畏简书。
同陈公载吴而待重游朝天宫
作者：黎民表
朝代：明

松栝阴阴禁篽连，楼居高筑伫神仙。入门解识金银气，披荔还开日月天。白发飘零犹昨日，丹砂成就是何年。弱流自隔人间世，重到华胥亦可怜。
同陈公载登海印寺瑞光阁
作者：黎民表
朝代：明

燕京楼榭倚东风，春日凭高感慨同。碧海水多连大内，紫台山半枕离宫。平芜缥缈沿江尽，远树依微入望空。乡国更伤千里目，夕阳何处送飞鸿。
同陈大理玉叔集袁考功鲁望旅寓
作者：黎民表
朝代：明

共促离觞月露前，层城钟漏隔林烟。綵毫暂隐文园酒，水镜今推吏部贤。草奏想承清燕对，归帆应待便风悬。薄游曾忝曹郎后，鸿雁牵情入楚天。
同陈德基胡进士李季常同集吕心文园亭
作者：黎民表
朝代：明

黄尘车马鬓成斑，三月君能掷印还。花下琴尊常迟客，望中云气尚临关。休论藜杖携青琐，好去丹砂鍊玉颜。万里鸥波元浩荡，可无招隐五湖间。
同陈道襄宪使诸君集清泉精舍
作者：黎民表
朝代：明

衡门还枕碧山栖，溽暑初销信杖藜。天外白云团作扇，雨中黄叶下成蹊。疏钟入夜东林静，远树生烟北垞迷。不有风流同小阮，玉壶谁为使君携。
同陵州牧关文学游小西天
作者：黎民表
朝代：明

陆海潜异珍，奇观在涿鹿。积险希天门，重深讶渊谷。真人感下生，神僧惧沉陆。凿空启檀施，镂石藏梵牍。委积弥年祀，青苔尚可读。遥役讵能探，饮河恒满腹。据槁日酣饮，远望荡心目。夕乌东南驰，庭皋千里绿。寤寐所思人，往来山之曲。
同顾鸿胪兄弟过王鸿胪宅永上人在焉
作者：黎民表
朝代：明

委巷多车马，还因典客名。乡心灯下尽，谈麈坐中倾。径草抽新雨，风丝漾晚晴。归舟应可问，春浪此时平。
同黄全之梁思立黄公绍陈忠甫访安期生石室
作者：黎民表
朝代：明

白云山下栖真室，松径何人访黄石。芳草犹寻旧日盟，弃繻千载曾书生。野禅顾我忻而笑，玄鹤鼓翅锵然鸣。林间木榻且安坐，江上浮云阴复晴。岩前散发者谁子，划然长啸为鸾声。兴来枕藉向天地，何暇坎壈较不平。崎岖石路且回车，白日未落欢有馀。登山临水不尽醉，枉作高阳一竖儒。
同黄幼章舍弟惟和惟仁集苏给事宅
作者：黎民表
朝代：明

岳色风烟望转赊，秋光偏在拾遗家。何人渴倚金茎露，此地霜停玉蕊花。枫叶乱飞江浦暗，雁行遥入楚天斜。东山杖履能来往，应拟尊前醉孟嘉。
同黄淳父登雨花台
作者：黎民表
朝代：明

高座翻经处，扪萝试一登。群峰当暮敛，万象入秋澄。树色分萧寺，松风起汉陵。伤心烽火日，楼橹在西兴。
同黄淳甫盛仲交余伯祥过天界寺苇航竹馆
作者：黎民表
朝代：明

东林曾有翠华游，别院风驱万竹秋。经品旧从天竺至，禅栖应待许询詶。山开气色皇居近，潮转寒声大地流。依止空门犹未得，干戈遥动故乡愁。
吕仙福地
作者：黎民表
朝代：明

烟霞千仞闭，沧海几回枯。碧甃流丹汞，瑶坛上绿芜。溪深人过少，松暝鹤来孤。愿探琴心妙，藏身向玉壶。
吕氏心文友园亭杂咏十二首 其一 玄览楼
作者：黎民表
朝代：明

井干何郭落，高出万象表。纵目无涯观，冥心破昏晓。
吕氏心文友园亭杂咏十二首 其七 总芳径
作者：黎民表
朝代：明

人閒无俗累，日与花为友。恶客应不来，琴尊落吾手。
吕氏心文友园亭杂咏十二首 其三 搴芳亭
作者：黎民表
朝代：明

杂花满芳树，四时不改色。有酒须尽欢，春风应可惜。
吕氏心文友园亭杂咏十二首 其九 长生池
作者：黎民表
朝代：明

游鱼乐深池，岂知肉登俎。吾自贵吾生，浮沉亦从汝。
吕氏心文友园亭杂咏十二首 其二 素心居
作者：黎民表
朝代：明

中岁耽禅寂，勤心礼世尊。天花罗万夹，圆悟本无言。
吕氏心文友园亭杂咏十二首 其五 石丈
作者：黎民表
朝代：明

嵚埼带古髯，瑰磊离俗态。更无儿女肠，须合整衣拜。
吕氏心文友园亭杂咏十二首 其八 石几
作者：黎民表
朝代：明

昔人留曲几，何似石贞坚。鸟迹纵横遍，安知后世传。
吕氏心文友园亭杂咏十二首 其六 阳和洞
作者：黎民表
朝代：明

窗外留书带，阶前卧绿枪。倦来抛素卷，狼藉满金床。
吕氏心文友园亭杂咏十二首 其十 友芳桥
作者：黎民表
朝代：明

隔浦风烟暗，桃花自不迷。壶觞怜小阮，时向竹林携。
吕氏心文友园亭杂咏十二首 其十一 溜石
作者：黎民表
朝代：明

流泉自清泚，片石激成泷。午憩留孤枕，尘心此处降。
吕氏心文友园亭杂咏十二首 其十二 山矾障
作者：黎民表
朝代：明

芳心自凌乱，翠带常绾结。日暮望佳人，璚蕤不堪折。
吕氏心文友园亭杂咏十二首 其四 松月台
作者：黎民表
朝代：明

娟娟云间月，濯濯松上露。杖策时一来，神猋翼飞步。
吕氏心文友园亭杂咏十二首·玄览楼
作者：黎民表
朝代：明

井干何郭落，高出万象表。纵目无涯观，冥心破昏晓。中岁耽禅寂，勤心礼世尊。天花罗万夹，圆悟本无言。杂花满芳树，四时不改色。有酒须尽欢，春风应可惜。娟娟云间月，濯濯松上露。杖策时一来，神猋翼飞步。嵚埼带古髯，瑰磊离俗态。更无儿女肠，须合整衣拜。窗外留书带，阶前卧绿枪。倦来抛素卷，狼藉满金床。人閒无俗累，日与花为友。恶客应不来，琴尊落吾手。昔人留曲几，何似石贞坚。鸟迹纵横遍，安知后世传。游鱼乐深池，岂知肉登俎。吾自贵吾生，浮沉亦从汝。隔浦风烟暗，桃花自不迷。壶觞怜小阮，时向竹林携。流泉自清泚，片石激成泷。午憩留孤枕，尘心此处降。芳心自凌乱，翠带常绾结。日暮望佳人，璚蕤不堪折。
吴中三子诗 其一 文休承
作者：黎民表
朝代：明

文水浚灵源，信国挺华胄。才本埒机云，论岂殊向秀。好客屡清言，深衷辔携手。坏林委丘壑，长缨困驰骤。曩聆古剑篇，森罗灿星宿。烽起吴江濆，骤珠不可觏。
吴中三子诗 其三 周公瑕
作者：黎民表
朝代：明

周郎出江左，朗朗散风标。六籍漱芳液，群玉方采樵。磬折见冲抱，款言弥久要。怆然念离夜，携手在河桥。缅余樗散姿，谬倚英琼瑶。回望具区云，心旌屡摇摇。
吴中三子诗 其二 彭孔加
作者：黎民表
朝代：明

彭公隐吴市，坦荡无俗氛。雄书迈鲁国，善诔比扬云。光彩戢鸾翮，圆方摩鹄群。沉饮知杜机，万物从芸芸。晤言杳关河，梦寐怀清芬。何时觌璚树，良用慰悁勤。
吴中三子诗·文休承
作者：黎民表
朝代：明

文水浚灵源，信国挺华胄。才本埒机云，论岂殊向秀。好客屡清言，深衷辔携手。坏林委丘壑，长缨困驰骤。曩聆古剑篇，森罗灿星宿。烽起吴江濆，骤珠不可觏。彭公隐吴市，坦荡无俗氛。雄书迈鲁国，善诔比扬云。光彩戢鸾翮，圆方摩鹄群。沉饮知杜机，万物从芸芸。晤言杳关河，梦寐怀清芬。何时觌璚树，良用慰悁勤。周郎出江左，朗朗散风标。六籍漱芳液，群玉方采樵。磬折见冲抱，款言弥久要。怆然念离夜，携手在河桥。缅余樗散姿，谬倚英琼瑶。回望具区云，心旌屡摇摇。
吴侍御约卿访桢伯留酌得书字
作者：黎民表
朝代：明

故人远道赴公车，词客相逢下直庐。河朔烽烟频对酒，上林游猎久无书。寒星近睇双龙外，羽檄频惊万里馀。京洛过从谁健在，夜阑歌舞莫踟蹰。
吴子化授武学博士还塞上
作者：黎民表
朝代：明

紫髯猎猎坐风生，结束新从定远行。白草五原无探骑，黄芦千里断边声。军咨共识陈琳最，都养何惭服慎名。东阁观奇予忝窃，青袍虚自滞咸京。
吴而待候选已久辄诗往讯
作者：黎民表
朝代：明

久待公车未拟回，清时难复卧蒿莱。穰侯本忌纵横客，枚叔虚称扈从才。尽日悲风传旅雁，到江春色落残梅。飘零别我青山去，谁共天涯竹叶杯。
吴舍人内子挽词
作者：黎民表
朝代：明

鸾镜俄朝掩，兰闺遂夜扃。路尘昏柳翣，山雨泣松铭。精卫魂终在，潜英梦岂灵。空馀潘岳赋，惆怅不堪听。讵是朱颜改，还悲白发催。未闻封石窌，谁见返瑶台。瑟共湘灵鼓，舟从易水回。江蓠应可荐，词客有馀哀。
吴舍人内子挽词·其一
作者：黎民表
朝代：明

鸾镜俄朝掩，兰闺遂夜扃。路尘昏柳翣，山雨泣松铭。精卫魂终在，潜英梦岂灵。空馀潘岳赋，惆怅不堪听。
吴舍人内子挽词·其二
作者：黎民表
朝代：明

讵是朱颜改，还悲白发催。未闻封石窌，谁见返瑶台。瑟共湘灵鼓，舟从易水回。江蓠应可荐，词客有馀哀。
吾兼亭为丘谦之赋
作者：黎民表
朝代：明

儤直常经此，为园亦在兹。隐偏金马籍，地即缙云司。苑树常分色，宫莺或借枝。秪应兰省客，来往洽襟期。讵意风尘里，还将一壑看。浮沉操案牍，懒慢著衣冠。长啸应怀古，端忧更倚阑。耽奇吾亦尔，不是恋微官。密竹千茎翠，幽花一径迷。闭门初散吏，倚树更分题。赖是官曹简，能将物我齐。杜陵多遣兴，长钓浣花溪。当代文章伯，裁诗画省中。风流今不见，丘壑得无同。翰墨虚留壁，兰苕失旧丛。怜才惟郢客，洒泪此亭中。
吾兼亭为丘谦之赋·其一
作者：黎民表
朝代：明

儤直常经此，为园亦在兹。隐偏金马籍，地即缙云司。苑树常分色，宫莺或借枝。秪应兰省客，来往洽襟期。
吾兼亭为丘谦之赋·其三
作者：黎民表
朝代：明

密竹千茎翠，幽花一径迷。闭门初散吏，倚树更分题。赖是官曹简，能将物我齐。杜陵多遣兴，长钓浣花溪。
吾兼亭为丘谦之赋·其二
作者：黎民表
朝代：明

讵意风尘里，还将一壑看。浮沉操案牍，懒慢著衣冠。长啸应怀古，端忧更倚阑。耽奇吾亦尔，不是恋微官。
吾兼亭为丘谦之赋·其四
作者：黎民表
朝代：明

当代文章伯，裁诗画省中。风流今不见，丘壑得无同。翰墨虚留壁，兰苕失旧丛。怜才惟郢客，洒泪此亭中。
周廷直茅平仲见过出新酝酌之同赋
作者：黎民表
朝代：明

谁拥寒貂独过予，蓬门风雪带郊墟。文章流落心还在，湖海交游兴不疏。喜客旋开缸面酒，逢人应秘帐中书。三山渺渺波涛外，犹指云林为卜居。
命家僮于庭前杂莳花木戏为九绝
作者：黎民表
朝代：明

南陌东城无限花，竹篱藤架任欹斜。柴门亦有閒风景，不道归期已过瓜。金谷园中堕绣裀，一枝憔悴可怜春。但将酩酊酬高格，不与铅华作后尘。骑马长安日几回，梅黄已过麦秋来。蔫红纵好非春色，凭仗东风几日开。游蜂舞蝶太匆匆，争较繁华一瞬中。纵使花开能烂漫，不知荣落总成空。微雨初睛蓓蕾开，更教长袖夜深回。开时正好留连看，待到飘零几客来。古木长藤半斧痕，霜丛犹自宿篱根。烦君着意防风雨，待到深秋发满园。插槿编篱费讨量，此生穷达任苍苍。若教小草看成径，绿竹抽梢已过墙。强半光阴在直庐，莺花笑我太相疏。故园亦诧忘归去，不寄长安五月书。小队红妆结束新，妖娆偏泥远游人。纵饶顿逊杯中物，不似铜驼陌上春。
命家僮于庭前杂莳花木戏为九绝·其一
作者：黎民表
朝代：明

南陌东城无限花，竹篱藤架任欹斜。柴门亦有閒风景，不道归期已过瓜。
命家僮于庭前杂莳花木戏为九绝·其七
作者：黎民表
朝代：明

插槿编篱费讨量，此生穷达任苍苍。若教小草看成径，绿竹抽梢已过墙。
命家僮于庭前杂莳花木戏为九绝·其三
作者：黎民表
朝代：明

骑马长安日几回，梅黄已过麦秋来。蔫红纵好非春色，凭仗东风几日开。
命家僮于庭前杂莳花木戏为九绝·其九
作者：黎民表
朝代：明

小队红妆结束新，妖娆偏泥远游人。纵饶顿逊杯中物，不似铜驼陌上春。
命家僮于庭前杂莳花木戏为九绝·其二
作者：黎民表
朝代：明

金谷园中堕绣裀，一枝憔悴可怜春。但将酩酊酬高格，不与铅华作后尘。
命家僮于庭前杂莳花木戏为九绝·其五
作者：黎民表
朝代：明

微雨初睛蓓蕾开，更教长袖夜深回。开时正好留连看，待到飘零几客来。
命家僮于庭前杂莳花木戏为九绝·其八
作者：黎民表
朝代：明

强半光阴在直庐，莺花笑我太相疏。故园亦诧忘归去，不寄长安五月书。
命家僮于庭前杂莳花木戏为九绝·其六
作者：黎民表
朝代：明

古木长藤半斧痕，霜丛犹自宿篱根。烦君着意防风雨，待到深秋发满园。
命家僮于庭前杂莳花木戏为九绝·其四
作者：黎民表
朝代：明

游蜂舞蝶太匆匆，争较繁华一瞬中。纵使花开能烂漫，不知荣落总成空。
和中阁山人守岁
作者：黎民表
朝代：明

寒雨转霏霏，更长灯烛微。风尘孤剑在，江海十年归。短计惟收秫，清时屡食薇。相看春色好，花竹满林扉。列炬照前庭，分题尚未成。风烟稍欲敛，河汉淡将倾。短褐南山梦，长缨北阙情。行藏俱莫问，披豁任吾生。
和中阁山人守岁·其一
作者：黎民表
朝代：明

寒雨转霏霏，更长灯烛微。风尘孤剑在，江海十年归。短计惟收秫，清时屡食薇。相看春色好，花竹满林扉。
和中阁山人守岁·其二
作者：黎民表
朝代：明

列炬照前庭，分题尚未成。风烟稍欲敛，河汉淡将倾。短褐南山梦，长缨北阙情。行藏俱莫问，披豁任吾生。
和公实燕台感秋
作者：黎民表
朝代：明

紫塞霜飘雁影孤，荒台斜日下平芜。秦封陇华皆归马，禹贡山川尽剖符。一代彝章宗典雅，百年风俗落虚无。腐儒策蹇蓬蒿里，空忆文皇起壮图。楚客思君赋澧兰，关山迢递梦来难。风前白雁飞飞远，霜后丹枫落落寒。碣馆三秋愁桂玉，乡书千里比琅玕。蓬茆自是烟霄隔，惆怅无因附短翰。桑乾千折抱燕台，岂谓天骄饮马来。兵气旋销乌鸟乐，阵云初散鼓鼙哀。一时猛将多蝉冕，三黜儒生尚草莱。卧病衡门秋又晚，几时东阁待重开。岁月升沉销壮心，鬓毛无那百忧侵。炎方祇重龙香价，燕市徒捐骏骨金。草木凋伤催暮景，风烟萧索变层阴。黄花烂熳增愁思，安得琼枝共醉唫。文园遥忆病相如，几度裁诗慰索居。西第看花摇綵笔，上林游猎从金舆。生逢尧舜功名薄，迹混渔樵计术疏。闻道乞身书欲上，圣明应未许悬车。旅食燕台几变秋，才名应愧后时流。雁来又值寒砧急，霜落偏惊木叶稠。沧海烽烟犹溅泪，杜陵花竹未销忧。长安正在浮云外，不为相思重倚楼。
和公实燕台感秋·其一
作者：黎民表
朝代：明

紫塞霜飘雁影孤，荒台斜日下平芜。秦封陇华皆归马，禹贡山川尽剖符。一代彝章宗典雅，百年风俗落虚无。腐儒策蹇蓬蒿里，空忆文皇起壮图。
和公实燕台感秋·其三
作者：黎民表
朝代：明

桑乾千折抱燕台，岂谓天骄饮马来。兵气旋销乌鸟乐，阵云初散鼓鼙哀。一时猛将多蝉冕，三黜儒生尚草莱。卧病衡门秋又晚，几时东阁待重开。
和公实燕台感秋·其二
作者：黎民表
朝代：明

楚客思君赋澧兰，关山迢递梦来难。风前白雁飞飞远，霜后丹枫落落寒。碣馆三秋愁桂玉，乡书千里比琅玕。蓬茆自是烟霄隔，惆怅无因附短翰。
和公实燕台感秋·其五
作者：黎民表
朝代：明

文园遥忆病相如，几度裁诗慰索居。西第看花摇綵笔，上林游猎从金舆。生逢尧舜功名薄，迹混渔樵计术疏。闻道乞身书欲上，圣明应未许悬车。
和公实燕台感秋·其六
作者：黎民表
朝代：明

旅食燕台几变秋，才名应愧后时流。雁来又值寒砧急，霜落偏惊木叶稠。沧海烽烟犹溅泪，杜陵花竹未销忧。长安正在浮云外，不为相思重倚楼。
和公实燕台感秋·其四
作者：黎民表
朝代：明

岁月升沉销壮心，鬓毛无那百忧侵。炎方祇重龙香价，燕市徒捐骏骨金。草木凋伤催暮景，风烟萧索变层阴。黄花烂熳增愁思，安得琼枝共醉唫。
和姚鸿胪得告志喜
作者：黎民表
朝代：明

含香三载侍金銮，为忆鲈鱼不暂欢。仙仗乍辞鹓鹭序，主恩还着鵔鸃冠。题诗旧满垂萝石，载酒重寻种药栏。同是滞留君独去，绨袍能复念长安。
和子乾游浮丘
作者：黎民表
朝代：明

海上仙山改，人间幻迹留。鼎犹烹白石，霞自媚丹丘。瑶草期相拾，璇房得并游。采芝人不见，惟复桂岩幽。
和子乾舟行
作者：黎民表
朝代：明

溪流东去水云深，十载青山负夙心。今日停舟聊一望，几时携鹤住枫林。两岸清沙映落红，溪头知有夜来风。扁舟却恨寻春晚，不见桃花二月中。
和子乾舟行·其一
作者：黎民表
朝代：明

溪流东去水云深，十载青山负夙心。今日停舟聊一望，几时携鹤住枫林。
和子乾舟行·其二
作者：黎民表
朝代：明

两岸清沙映落红，溪头知有夜来风。扁舟却恨寻春晚，不见桃花二月中。
和张肖甫夜宿苏门山同雪蓑道人夜谈
作者：黎民表
朝代：明

清秋形胜百泉开，不是湘潭楚客来。日抱黄河明九曲，星从中岳动三台。山前夜色留真侣，谷口天晴出怒雷。不见孙登长啸处，浮云今古意堪哀。
和徐子与答郭次甫折梅相赠之作
作者：黎民表
朝代：明

何处来芳讯，春风把一枝。薄云千涧暝，深雪独行时。策杖香随至，开尊影倒窥。罗浮虚月色，此地有佳期。
和李季常同汪公干过予新居锡尔楼用季常韵
作者：黎民表
朝代：明

首夏清和叶舜薰，梯楼还得共论文。沈珠浦上鹏风起，越井冈前雁趐分。三径逢迎多散客，一时交谊总怜君。笼鹅旧帖传青李，辟蠹残编拂绿芸。白社比来增气色，潢池今喜息妖氛。宾筵倒屣迎王粲，海峤题书似陆云。蒲俎自应殊臭味，荼枪还欲斗奇芬。巡檐淅沥诗初就，下箸稀疏酒半醺。行旅莫深流落感，竹西词客本同群。
和梁公实无题
作者：黎民表
朝代：明

疏榆一夜动西风，露脚斜飞桂殿东。白玉镜台鸳被合，紫云香驾鹊桥通。凤皇衫拆胸前锦，蜥蜴砂残臂上红。何事人间不相见，上阳宫里怨飘蓬。
和梁思伯宿宝陀寺
作者：黎民表
朝代：明

怜君独泛灵洲水，永夜空门坐寂寥。云起半从山上石，月明还长涧边潮。芝传隐诀行堪食，桂遇幽人或可招。遥想焚香诵经处，更寻支遁问逍遥。
和殿卿留别韵
作者：黎民表
朝代：明

凉风落叶大河滨，送远伤魂似暮春。梁苑题诗为上客，嵩山扶杖待幽人。铜驼一别衣冠盛，金马重逢世事新。君去曳裾还得计，滞留俱是叹缁尘。
和端州太守王君宗鲁七星岩二十景诗 其一 石室龙床
作者：黎民表
朝代：明

紫气冥冥护白龙，玉鳞千载尚留踪。天门一去成霖雨，閒却金梯十二重。
和端州太守王君宗鲁七星岩二十景诗 其七 星亭拥翠
作者：黎民表
朝代：明

随波上下似蓬壶，白玉楼台天下无。惟见七星浮水面，不闻词客赋仙都。
和端州太守王君宗鲁七星岩二十景诗 其三 虹桥雪浪
作者：黎民表
朝代：明

牛女相望一水中，神人驱石便成虹。奔云喷雪三千丈，不是灵槎岂易通。
和端州太守王君宗鲁七星岩二十景诗 其九 树德松涛
作者：黎民表
朝代：明

幽人伏枕兴无聊，何处翻江作怒潮。夜半天鸡惊梦醒，万川明月照空寥。
和端州太守王君宗鲁七星岩二十景诗 其二 沥湖渔棹
作者：黎民表
朝代：明

欸乃渔歌远近闻，青油晴卷沥湖云。莲舟荡漾归来晚，笼烛城边候使君。
和端州太守王君宗鲁七星岩二十景诗 其二十 石洞云封
作者：黎民表
朝代：明

人间日月易飞奔，浪水桃花自一村。怕有渔樵来往路，白云长积掩柴门。
和端州太守王君宗鲁七星岩二十景诗 其五 金阙朝阳
作者：黎民表
朝代：明

珠旗掣曳七星文，万壑朝暾射紫云。清漏一声犹未歇，星妃如雨导神君。
和端州太守王君宗鲁七星岩二十景诗 其八 霞岛飞璚
作者：黎民表
朝代：明

丹霞为阙石为扉，玉溜淙淙欲湿衣。湖上只开双玉镜，飞璚乘月几时归。
和端州太守王君宗鲁七星岩二十景诗 其六 宝陀夜月
作者：黎民表
朝代：明

西方初月吐婵娟，湖上轻风罢钓船。遥想水晶宫殿里，莲花灯下一僧禅。
和端州太守王君宗鲁七星岩二十景诗 其十 栖云榕阴
作者：黎民表
朝代：明

栽花种柳满溪浔，太守风流苦费心。后人指点甘棠树，密叶曾遮十亩阴。
和端州太守王君宗鲁七星岩二十景诗 其十一 紫洞禅房
作者：黎民表
朝代：明

一半禅栖出翠微，苍苔石滑到天稀。西天弦管休回首，只合山门老衲衣。
和端州太守王君宗鲁七星岩二十景诗 其十七 仙掌春风
作者：黎民表
朝代：明

五夜吹班凤沼东，亭亭仙掌立春风。蓬蒿寂寞文园里，错忆金盘出汉宫。
和端州太守王君宗鲁七星岩二十景诗 其十三 临壑荷香
作者：黎民表
朝代：明

桂棹沿回一水香，秋风吹冷芰荷裳。洛神邀得陈王赋，故向瑶池试晓妆。
和端州太守王君宗鲁七星岩二十景诗 其十九 河波泉涌
作者：黎民表
朝代：明

翠壁千重玉斧开，中间一道出风雷。若逢李白香炉上，定取银河入酒杯。
和端州太守王君宗鲁七星岩二十景诗 其十二 蓬壶仙径
作者：黎民表
朝代：明

白石参差径路斜，玉壶终日秘青霞。紫芝满地无人采，十里风吹古桂花。
和端州太守王君宗鲁七星岩二十景诗 其十五 杯峰浮玉
作者：黎民表
朝代：明

菱叶荷花素锦铺，中流一点落星孤。扁舟曾逐玄真子，呼酒狂歌碧浪湖。
和端州太守王君宗鲁七星岩二十景诗 其十八 阆岩夕照
作者：黎民表
朝代：明

秋作千峰翠作陵，松间织鸟挂寒藤。道人半醉斜阳酒，指点金银最上层。
和端州太守王君宗鲁七星岩二十景诗 其十六 天柱浮虹
作者：黎民表
朝代：明

玉笔高簪黛色浓，海门长日驻高舂。世情尽逐颓波去，谁住罗浮四百峰。
和端州太守王君宗鲁七星岩二十景诗 其十四 方塘鱼跃
作者：黎民表
朝代：明

千顷澄波溢作池，为君添作豢鱼陂。江湖老去应忘我，只是临流少惠施。
和端州太守王君宗鲁七星岩二十景诗 其四 天阁晴岚
作者：黎民表
朝代：明

赤阑曲曲绕层台，风荡岚光水倒回。一片青天涵石镜，菱歌原未有人来。
和端州太守王君宗鲁七星岩二十景诗·石室龙床
作者：黎民表
朝代：明

紫气冥冥护白龙，玉鳞千载尚留踪。天门一去成霖雨，閒却金梯十二重。欸乃渔歌远近闻，青油晴卷沥湖云。莲舟荡漾归来晚，笼烛城边候使君。牛女相望一水中，神人驱石便成虹。奔云喷雪三千丈，不是灵槎岂易通。赤阑曲曲绕层台，风荡岚光水倒回。一片青天涵石镜，菱歌原未有人来。珠旗掣曳七星文，万壑朝暾射紫云。清漏一声犹未歇，星妃如雨导神君。西方初月吐婵娟，湖上轻风罢钓船。遥想水晶宫殿里，莲花灯下一僧禅。随波上下似蓬壶，白玉楼台天下无。惟见七星浮水面，不闻词客赋仙都。丹霞为阙石为扉，玉溜淙淙欲湿衣。湖上只开双玉镜，飞璚乘月几时归。幽人伏枕兴无聊，何处翻江作怒潮。夜半天鸡惊梦醒，万川明月照空寥。栽花种柳满溪浔，太守风流苦费心。后人指点甘棠树，密叶曾遮十亩阴。一半禅栖出翠微，苍苔石滑到天稀。西天弦管休回首，只合山门老衲衣。白石参差径路斜，玉壶终日秘青霞。紫芝满地无人采，十里风吹古桂花。桂棹沿回一水香，秋风吹冷芰荷裳。洛神邀得陈王赋，故向瑶池试晓妆。千顷澄波溢作池，为君添作豢鱼陂。江湖老去应忘我，只是临流少惠施。菱叶荷花素锦铺，中流一点落星孤。扁舟曾逐玄真子，呼酒狂歌碧浪湖。玉笔高簪黛色浓，海门长日驻高舂。世情尽逐颓波去，谁住罗浮四百峰。五夜吹班凤沼东，亭亭仙掌立春风。蓬蒿寂寞文园里，错忆金盘出汉宫。秋作千峰翠作陵，松间织鸟挂寒藤。道人半醉斜阳酒，指点金银最上层。翠壁千重玉斧开，中间一道出风雷。若逢李白香炉上，定取银河入酒杯。人间日月易飞奔，浪水桃花自一村。怕有渔樵来往路，白云长积掩柴门。
和竹平山人见余庭前桃花
作者：黎民表
朝代：明

庭前桃花开不迟，堤边明月复初宜。流莺恰恰坐深树，戏蝶纷纷穿短篱。映水红妆仍绰约，临风皂帽故倾欹。梁鸿更有挥毫思，好向芳菲倒接篱。
和胡督学伯贤旅邸对月见寄
作者：黎民表
朝代：明

车马遥从宛洛来，又携清赏上燕台。南溟烽火侵云出，北阙寒光冒雪开。留滞金门惭报主，艰危麟阁正须才。天涯欲写思乡恨，清夜南楼许重陪。
和舍弟惟和对雪作
作者：黎民表
朝代：明

飘花千片下蓬莱，琼玖河山对面开。曙色远从银碛合，惊沙还向紫关来。飞扬敢望青云客，岁月閒销白玉杯。喜有集灵传胜事，阳春多是郢中裁。
和陈公载致仕言怀
作者：黎民表
朝代：明

十载金华忝侍臣，沧浪垂钓几经春。鼎湖回首风云异，橘井惊心草露新。白发愧为趍府客，青山合有避贤人。柴门掩断渔樵路，车马空怜陌上尘。
和陶徵君饮酒二十首
作者：黎民表
朝代：明

天路何辽廓，吾生从所之。致身苦不早，奄忽非少时。迷途幸非远，回驾方自兹。但当饮美酒，任性勿复疑。有客款蓬庐，一觞欣共持。禽庆游五岳，仲长之邙山。鹏鴳各有适，大小安足言。委运属壮齿，建功惭暮年。所贵能遗形，岂愿竹帛传。羲唐去世久，缅然伤吾情。营营当途子，所徇利与名。乔松历千载，蜉蝣无久生。念此修短殊，徒令心骨惊。有酒且斟酌，驱驰竟何成。有乌具五色，乘云以翻飞。毛羽何摧颓，日夜鸣声悲。竹花久不实，饥寒无所依。高松生南岳，岁晏当来归。仲尼欲浮海，楚狂讥德衰。戢翼守寒贱，无令兹愿违。高台架林麓，眺听忘俗喧。颇惬旷士怀，孰谓兹游偏。轻烟起平陆，夕阳颓西山。众鸟赴乔林，吾亦念归旋。无闷徵在昔，铭骨事此言。怆然感昨非，方知今为是。白璧混青蝇，荆玉遭谗毁。田疆困二桃，论功固当尔。弋人亦何为，吾将寻园绮。秋风被庭绿，粲然擢孤英。变化每如此，底用惜其情。开轩盼流景，倏忽西南倾。携壶就花间，有鸟向我鸣。兹欢信可毕，扰扰劳吾生。翩翩繁华子，灼灼桃李姿。桃李虽不言，霜风摧其枝。荣期老带索，李广逢数奇。坎？良足念，天命不可为。安步聊复尔，讵用乘金羁。衡门昼常闭，好客每为开。谓我当远游，故居不可怀。明当偕子行，永与人徒乖。游必昆华期，止当庐霍栖。应龙志天飞，胡为乐蟠泥。感君吐中肠，素心固所谐。蹇裳自兹去，径路了不迷。逍遥无何乡，千年方来回。我昔游燕赵，览古登城隅。回风振槁叶，雨雪泥中涂。惨戚游子颜，岁晏坐驰驱。谋生一何拙，衣襦岂无馀。便当舍此去，息影穷山居。依依辞密亲，悠悠涉长道。十上竟无成，回车念将老。所希恢令猷，岂在忧枯槁。冉冉玄运徂，颜色无常好。彭殇等归尽，金玉焉能宝。吾将谢世人，抗情烟萝表。吾年已强仕，非复少壮时。都无怀禄心，尚耽古文辞。其人虽已远，玄解或在兹。欣与二三子，披襟瑩前疑。忘言诚未易，庄惠不吾欺。遵途有逸轨，逍遥随所之。桑麻翳蓬门，萧然断人境。欣无耳目营，既醉还复醒。知我诚已希，兹言贵深领。高矩谢夷齐，清风挹箕颍。天运固有常，得丧吾当炳。晦朔相环周，良辰已复至。开轩候良朋，一斗径先醉。衣带乘不理，杯盘乱无次。龙蠖自有时，人岂能贱贵。但愿餔其醨，独醒岂知味。炎洲负南海，中有神仙宅。我欲从之游，苍烟杳无迹。人生若惊电，年寿岂踰百。玄夜忽几何，晨曦将复白。霞举倘可期，脱屣非所惜。子云不晓事，白首窥玄经。我昔弄柔翰，窃禄翼其成。岂谓兹道非，年齿已屡更。顾影守空堂，枳棘塞中庭。灵芝尚三秀，鸑鷟待一鸣。赖此慰迟暮，可齐达者情。芳兰杂萧艾，颓俗散淳风。咄嗟可柰何，有酒时一中。噤吟笑唐举，幽忧怜敬通。真妄讵能辨，荆人遗其弓。世人营丹砂，系影无所得。夸父为邓林，古来共称惑。颓波赴沃焦，抔土安能塞。愿言乘虚舟，往就不死国。玄珠虽难求，获之在幽默。邴生长免归，于陵不求仕。古之贤达士，得失徇诸己。念此愧平生，屡进忘其耻。不能守田庐，胡为去乡里。虽云营斗储，力不任纲纪。周任有遗训，吾行固当止。蕣华不终朝，达生或可恃。余生素屯蹇，颇复怀清真。谬当盛明日，再睹玄化淳。人文固昭晰，宪章亦已新。岂起东蹈海，会将西入秦。征途不遑舍，所逐埃与尘。为策虽不就，斯志良已勤。奈何四海内，弃绝寡所亲。朅来二十载，皇皇尚迷津。念之动中怀，涕泪沾衣巾。置此勿复言，齐契在古人。
和陶徵君饮酒二十首·其一
作者：黎民表
朝代：明

天路何辽廓，吾生从所之。致身苦不早，奄忽非少时。迷途幸非远，回驾方自兹。但当饮美酒，任性勿复疑。有客款蓬庐，一觞欣共持。
和陶徵君饮酒二十首·其七
作者：黎民表
朝代：明

秋风被庭绿，粲然擢孤英。变化每如此，底用惜其情。开轩盼流景，倏忽西南倾。携壶就花间，有鸟向我鸣。兹欢信可毕，扰扰劳吾生。
和陶徵君饮酒二十首·其三
作者：黎民表
朝代：明

羲唐去世久，缅然伤吾情。营营当途子，所徇利与名。乔松历千载，蜉蝣无久生。念此修短殊，徒令心骨惊。有酒且斟酌，驱驰竟何成。
和陶徵君饮酒二十首·其九
作者：黎民表
朝代：明

衡门昼常闭，好客每为开。谓我当远游，故居不可怀。明当偕子行，永与人徒乖。游必昆华期，止当庐霍栖。应龙志天飞，胡为乐蟠泥。感君吐中肠，素心固所谐。蹇裳自兹去，径路了不迷。逍遥无何乡，千年方来回。
和陶徵君饮酒二十首·其二
作者：黎民表
朝代：明

禽庆游五岳，仲长之邙山。鹏鴳各有适，大小安足言。委运属壮齿，建功惭暮年。所贵能遗形，岂愿竹帛传。
和陶徵君饮酒二十首·其二十
作者：黎民表
朝代：明

余生素屯蹇，颇复怀清真。谬当盛明日，再睹玄化淳。人文固昭晰，宪章亦已新。岂起东蹈海，会将西入秦。征途不遑舍，所逐埃与尘。为策虽不就，斯志良已勤。奈何四海内，弃绝寡所亲。朅来二十载，皇皇尚迷津。念之动中怀，涕泪沾衣巾。置此勿复言，齐契在古人。
和陶徵君饮酒二十首·其五
作者：黎民表
朝代：明

高台架林麓，眺听忘俗喧。颇惬旷士怀，孰谓兹游偏。轻烟起平陆，夕阳颓西山。众鸟赴乔林，吾亦念归旋。无闷徵在昔，铭骨事此言。
和陶徵君饮酒二十首·其八
作者：黎民表
朝代：明

翩翩繁华子，灼灼桃李姿。桃李虽不言，霜风摧其枝。荣期老带索，李广逢数奇。坎？良足念，天命不可为。安步聊复尔，讵用乘金羁。
和陶徵君饮酒二十首·其八
作者：黎民表
朝代：明
体裁：古风

翩翩繁华子，灼灼桃李姿。桃李虽不言，霜风摧其枝。荣期老带索，李广逢数奇。坎�良足念，天命不可为。安步聊复尔，讵用乘金羁。
和陶徵君饮酒二十首·其六
作者：黎民表
朝代：明

怆然感昨非，方知今为是。白璧混青蝇，荆玉遭谗毁。田疆困二桃，论功固当尔。弋人亦何为，吾将寻园绮。
和陶徵君饮酒二十首·其十
作者：黎民表
朝代：明

我昔游燕赵，览古登城隅。回风振槁叶，雨雪泥中涂。惨戚游子颜，岁晏坐驰驱。谋生一何拙，衣襦岂无馀。便当舍此去，息影穷山居。
和陶徵君饮酒二十首·其十一
作者：黎民表
朝代：明

依依辞密亲，悠悠涉长道。十上竟无成，回车念将老。所希恢令猷，岂在忧枯槁。冉冉玄运徂，颜色无常好。彭殇等归尽，金玉焉能宝。吾将谢世人，抗情烟萝表。
和陶徵君饮酒二十首·其十七
作者：黎民表
朝代：明

芳兰杂萧艾，颓俗散淳风。咄嗟可柰何，有酒时一中。噤吟笑唐举，幽忧怜敬通。真妄讵能辨，荆人遗其弓。
和陶徵君饮酒二十首·其十三
作者：黎民表
朝代：明

桑麻翳蓬门，萧然断人境。欣无耳目营，既醉还复醒。知我诚已希，兹言贵深领。高矩谢夷齐，清风挹箕颍。天运固有常，得丧吾当炳。
和陶徵君饮酒二十首·其十九
作者：黎民表
朝代：明

邴生长免归，于陵不求仕。古之贤达士，得失徇诸己。念此愧平生，屡进忘其耻。不能守田庐，胡为去乡里。虽云营斗储，力不任纲纪。周任有遗训，吾行固当止。蕣华不终朝，达生或可恃。
和陶徵君饮酒二十首·其十二
作者：黎民表
朝代：明

吾年已强仕，非复少壮时。都无怀禄心，尚耽古文辞。其人虽已远，玄解或在兹。欣与二三子，披襟瑩前疑。忘言诚未易，庄惠不吾欺。遵途有逸轨，逍遥随所之。
和陶徵君饮酒二十首·其十二
作者：黎民表
朝代：明
体裁：古风

吾年已强仕，非复少壮时。都无怀禄心，尚耽古文辞。其人虽已远，玄解或在兹。欣与二三子，披襟莹前疑。忘言诚未易，庄惠不吾欺。遵途有逸轨，逍遥随所之。
和陶徵君饮酒二十首·其十五
作者：黎民表
朝代：明

炎洲负南海，中有神仙宅。我欲从之游，苍烟杳无迹。人生若惊电，年寿岂踰百。玄夜忽几何，晨曦将复白。霞举倘可期，脱屣非所惜。
和陶徵君饮酒二十首·其十八
作者：黎民表
朝代：明

世人营丹砂，系影无所得。夸父为邓林，古来共称惑。颓波赴沃焦，抔土安能塞。愿言乘虚舟，往就不死国。玄珠虽难求，获之在幽默。
和陶徵君饮酒二十首·其十六
作者：黎民表
朝代：明

子云不晓事，白首窥玄经。我昔弄柔翰，窃禄翼其成。岂谓兹道非，年齿已屡更。顾影守空堂，枳棘塞中庭。灵芝尚三秀，鸑鷟待一鸣。赖此慰迟暮，可齐达者情。
和陶徵君饮酒二十首·其十四
作者：黎民表
朝代：明

晦朔相环周，良辰已复至。开轩候良朋，一斗径先醉。衣带乘不理，杯盘乱无次。龙蠖自有时，人岂能贱贵。但愿餔其醨，独醒岂知味。
和陶徵君饮酒二十首·其四
作者：黎民表
朝代：明

有乌具五色，乘云以翻飞。毛羽何摧颓，日夜鸣声悲。竹花久不实，饥寒无所依。高松生南岳，岁晏当来归。仲尼欲浮海，楚狂讥德衰。戢翼守寒贱，无令兹愿违。
和顾汝和玉河见白燕
作者：黎民表
朝代：明

杏花桃叶尽芳菲，曲水春风半掩扉。玉羽乍窥池上影，霓裳如舞月中衣。画梁多是无心绕，金屋谁同作伴飞。回首凤笙云路杳，雕笼争道不如归。曾是乌衣国里身，玉楼琼榭换丰神。双飞剪出机中素，独立妆成掌上人。月下步摇花有态，水边飘动袜生尘。梁园词客难成赋，洛浦相逢总未真。
和顾汝和玉河见白燕·其一
作者：黎民表
朝代：明

杏花桃叶尽芳菲，曲水春风半掩扉。玉羽乍窥池上影，霓裳如舞月中衣。画梁多是无心绕，金屋谁同作伴飞。回首凤笙云路杳，雕笼争道不如归。
和顾汝和玉河见白燕·其二
作者：黎民表
朝代：明

曾是乌衣国里身，玉楼琼榭换丰神。双飞剪出机中素，独立妆成掌上人。月下步摇花有态，水边飘动袜生尘。梁园词客难成赋，洛浦相逢总未真。
咏匏冠
作者：黎民表
朝代：明

苦蒂才堪摘，良工巧斲成。不知蝉翼贵，宁让竹皮轻。束发禁霜冷，穿花滴露清。终焉惭戴鹖，还有著书名。
咏怀二首
作者：黎民表
朝代：明

佳人入我梦，华容渥如丹。玉璜称姣服，扬辞吐馨兰。接欢在须臾，寤言阻河山。坐惜朱华改，空悲蕙草寒。别离不可处，况乃玄律殚。肃肃高天鸿，冥飞慕俦侣。岂无凝寒思，连翩自容与。眷我平生怀，梯航限河渚。块然守空堂，伊人自豪举。揽桂聊淹留，折麻空延伫。道远多风霜，岁晏多思虑。光仪恒不忘，何异渴琼树。
咏怀二首·其一
作者：黎民表
朝代：明

佳人入我梦，华容渥如丹。玉璜称姣服，扬辞吐馨兰。接欢在须臾，寤言阻河山。坐惜朱华改，空悲蕙草寒。别离不可处，况乃玄律殚。
咏怀二首·其二
作者：黎民表
朝代：明

肃肃高天鸿，冥飞慕俦侣。岂无凝寒思，连翩自容与。眷我平生怀，梯航限河渚。块然守空堂，伊人自豪举。揽桂聊淹留，折麻空延伫。道远多风霜，岁晏多思虑。光仪恒不忘，何异渴琼树。
咏怀濠上古迹寄李伯承
作者：黎民表
朝代：明

西过流沙道逾尊，空馀紫气在关门。金函玉检无人识，留与龙孙细讨论。泉咽风鸣钓籁閒，千年秋水秘玄关。君家濮上相邻近，不厌婆娑一树间。云台峰上五龙仙，吏部才人亦好玄。双剑精灵成寂寞，解颐还有李青莲。
咏怀濠上古迹寄李伯承·其一
作者：黎民表
朝代：明

西过流沙道逾尊，空馀紫气在关门。金函玉检无人识，留与龙孙细讨论。
咏怀濠上古迹寄李伯承·其三
作者：黎民表
朝代：明

云台峰上五龙仙，吏部才人亦好玄。双剑精灵成寂寞，解颐还有李青莲。
咏怀濠上古迹寄李伯承·其二
作者：黎民表
朝代：明

泉咽风鸣钓籁閒，千年秋水秘玄关。君家濮上相邻近，不厌婆娑一树间。
咏秋雁得频字
作者：黎民表
朝代：明

风烟违柳塞，霜气怆萧晨。度险追飞急，凌空顾影频。没云还结阵，乘雾正迷津。乍起摇边思，长鸣逐旅人。稻粱翻累性，矰缴独防身。不及雕梁燕，衔泥远见亲。
哀莆中王子世廉侠士也悯闽嵪之乱作为此歌予读之泫然亦同作焉
作者：黎民表
朝代：明

霜拂壶公无紫气，恶氛剪断兰陂水。城中斗潦直千钱，铁壁重关裂如纸。儿啼女哭不得将，十万居人同日死。虹蜺蔽日颓无光，毒蛊含沙海雾黄。官军重入收馀烬，士卒冯凌转创伤。吁嗟二百年来久，海上烽烟从癸丑。徽饶行贾多缗金，漳泉篙师称好手。七国连谋败晁错，百年为戎叹辛有。可怜枉死朱中丞，束湿无功成祸首。皇天厄运诚可悲，翡翠琅玕亦杀机。王恢失计真堪恨，殷浩虚名徒尔为。腐儒藿食忧诚拙，借箸前筹亦未迟。虎符急下潮阳戍，三版孤城好出师。
哭徐子与六首
作者：黎民表
朝代：明

岳牧才名大，中朝礼数优。天文垂左辖，风谊起南州。羽卫森开府，江山自倚楼。玺书虽未下，为政已风流。词场应冠绝，心匠亦兼能。崛起无前辈，雄飞值中兴。浮沉玄理胜，时俗吏才称。往事穹碑在，千秋下马陵。苍苍不可问，叹逝每如斯。岂意长安酒，为君永诀时。鸿都今绝笔，大雅久无诗。不独风流尽，文章属数奇。无书才几月，委蜕得非真。道丧应歌凤，吾衰更泣麟。簿书聊偶世，时命仅同人。醉墨纵横处，星沉霅水滨。讼牒常移少，高斋日扫除。故人无政府，门客满公车。酒德应堪颂，官箴亦未疏。汝南多赋客，犹是大风馀。中原称五子，附骥亦纷纷。国色应殊众，清言独见君。不逢非汉谶，垂老见雄文。凄切邻人笛，长安醉后闻。
哭徐子与六首·其一
作者：黎民表
朝代：明

岳牧才名大，中朝礼数优。天文垂左辖，风谊起南州。羽卫森开府，江山自倚楼。玺书虽未下，为政已风流。
哭徐子与六首·其三
作者：黎民表
朝代：明

苍苍不可问，叹逝每如斯。岂意长安酒，为君永诀时。鸿都今绝笔，大雅久无诗。不独风流尽，文章属数奇。
哭徐子与六首·其二
作者：黎民表
朝代：明

词场应冠绝，心匠亦兼能。崛起无前辈，雄飞值中兴。浮沉玄理胜，时俗吏才称。往事穹碑在，千秋下马陵。
哭徐子与六首·其五
作者：黎民表
朝代：明

讼牒常移少，高斋日扫除。故人无政府，门客满公车。酒德应堪颂，官箴亦未疏。汝南多赋客，犹是大风馀。
哭徐子与六首·其六
作者：黎民表
朝代：明

中原称五子，附骥亦纷纷。国色应殊众，清言独见君。不逢非汉谶，垂老见雄文。凄切邻人笛，长安醉后闻。
哭徐子与六首·其四
作者：黎民表
朝代：明

无书才几月，委蜕得非真。道丧应歌凤，吾衰更泣麟。簿书聊偶世，时命仅同人。醉墨纵横处，星沉霅水滨。
唐别驾惟良招同康山人蒋进士集郡斋
作者：黎民表
朝代：明

一下青云路万重，梦回偏忆五陵钟。西曹起草名犹在，北阙封书手自慵。远道欲归逢暮雨，客愁相对点干峰。丹砂此去寻勾漏，江海瑶华不易逢。
唐寅仲以李公麟瓦研见遗谢答
作者：黎民表
朝代：明

一片陶泓质，曾经洗玉池。文章今日事，模范古人师。雨濯金星出，苔侵玉箸欹。连城何用假，投赠比琼枝。
唐寅仲卜居英州不遂竟归作此慰之
作者：黎民表
朝代：明

唐生宿有耽书癖，早岁下帷穷铁摘。赋就还称八斗才，剑成自倚千人敌。岂知明月翻暗投，不觉青春易抛掷。去年辞我游浈阳，南山水石为生色。芒屦行经碧落天，墨痕渍在云华壁。山中未具郤卿橐，道傍争避朱公席。君有腾骧八尺身，何为蹩躠羁风尘。尔非广柳车中客，亦岂皋桥庑下人。劝君归来且莫嗔，城南万雉连通津。青翰翠被堪娱日，柳眼桃心竞发春。割角谁轻王粲少，曝衣难笑阮家贫。旧时彩笔休轻掷，此日河东赋颂新。
唐观察招饮天书道院
作者：黎民表
朝代：明

一出关门马首东，岂知交在片言中。浮沈莫问青藜杖，身世行依紫极宫。鸣玉昔联南省步，和歌真有郢人风。青林铙吹沈沈夜，阮籍何须叹路穷。
喜邝中伯解官东归
作者：黎民表
朝代：明

石门精舍喜新营，为政应传邺下名。楚醴初辞王傅日，越吟终有故乡情。归心正值黄花发，世路那堪白发生。知是督邮君懒见，相逢先问水云程。
园居杂兴二首
作者：黎民表
朝代：明

时雨涤芳园，林皋薄暄燠。微风捎池荷，轻云荫修竹。怀人倦寝兴，褰裳展游瞩。鯈鱼出深渊，蜚鸿渐高木。云胡限欢赏，跬步成川陆。琴心乱无绪，樵歌断复续。缅彼濠上游，怅望清溪曲。卜筑倘有期，从君蓺松竹。冲怀寄林壑，抱痾卧园庐。诗书为我縳，一亩成丘墟。清晨具农笠，命仆勤负锄。新畦灌灵药，旧埒环嘉蔬。兰生既盈亩，豆熟亦满车。夜雨剪春韭，清霜登紫萸。朋来可觞咏，安用烹神鱼。食力古所贵，巢林诚足娱。寄谢任公子，持纶安所如。
园居杂兴二首·其一
作者：黎民表
朝代：明

时雨涤芳园，林皋薄暄燠。微风捎池荷，轻云荫修竹。怀人倦寝兴，褰裳展游瞩。鯈鱼出深渊，蜚鸿渐高木。云胡限欢赏，跬步成川陆。琴心乱无绪，樵歌断复续。缅彼濠上游，怅望清溪曲。卜筑倘有期，从君蓺松竹。
园居杂兴二首·其二
作者：黎民表
朝代：明

冲怀寄林壑，抱痾卧园庐。诗书为我縳，一亩成丘墟。清晨具农笠，命仆勤负锄。新畦灌灵药，旧埒环嘉蔬。兰生既盈亩，豆熟亦满车。夜雨剪春韭，清霜登紫萸。朋来可觞咏，安用烹神鱼。食力古所贵，巢林诚足娱。寄谢任公子，持纶安所如。
园居杂咏二十首为顾玄言作 其一 峣峥阁
作者：黎民表
朝代：明

小楼无结构，势与嵚崟敌。雨雹纵横下，恐有飞来石。
园居杂咏二十首为顾玄言作 其七 顾令公祠
作者：黎民表
朝代：明

桐乡有遗爱，瓣香日来往。奕世扬清芬，何惭太岳长。
园居杂咏二十首为顾玄言作 其三 古梅冈
作者：黎民表
朝代：明

为爱凌霜干，开花千万树。待我罗浮人，同君会心处。
园居杂咏二十首为顾玄言作 其九 回赏寮
作者：黎民表
朝代：明

遥林山暝色，返照入疏树。一与幽人期，徘徊不能去。
园居杂咏二十首为顾玄言作 其二 卢仙井
作者：黎民表
朝代：明

碧甃草蒙茸，仙人手自封。莫教沉断绠，留得照清容。
园居杂咏二十首为顾玄言作 其二十 石经幢
作者：黎民表
朝代：明

一资龙象力，孤标尚撑拄。金薤无人识，千年渍花雨。
园居杂咏二十首为顾玄言作 其五 茶岕
作者：黎民表
朝代：明

玉露漙清夜，芳丛发旧溪。无人知采摘，山鸟为先啼。
园居杂咏二十首为顾玄言作 其八 龙谷关
作者：黎民表
朝代：明

抱石日沉吟，都无寓世心。不知犹出谷，云气夜来深。
园居杂咏二十首为顾玄言作 其六 清音亭
作者：黎民表
朝代：明

汩汩寒流细，烹茶取漫流。有时来枕畔，添作一丝愁。
园居杂咏二十首为顾玄言作 其十 苍松障
作者：黎民表
朝代：明

虬枝乱如织，崇朝羃烟雾。何人画匡庐，请君添瀑布。
园居杂咏二十首为顾玄言作 其十一 沃亭
作者：黎民表
朝代：明

红蕖冒绿水，秀色相凌乱。渔人刺艇来，恐斸荷根断。
园居杂咏二十首为顾玄言作 其十七 怀陆馆
作者：黎民表
朝代：明

著述传畸士，风流与后人。一杯溪涧水，犹想酹茶神。
园居杂咏二十首为顾玄言作 其十三 曲引
作者：黎民表
朝代：明

林下翳犹在，清溪澹不流。江山阅人世，惆怅昔贤游。
园居杂咏二十首为顾玄言作 其十九 圆照亭
作者：黎民表
朝代：明

滤水断来人，圆泓媚幽寂。应知澹泊心，不受莲花色。
园居杂咏二十首为顾玄言作 其十二 慧台
作者：黎民表
朝代：明

躧步凌高台，景气非一状。明月本团圆，不为山河障。
园居杂咏二十首为顾玄言作 其十五 啸斋
作者：黎民表
朝代：明

蜩螳假翅鸣，真人息以踵。划然空山里，万壑泉俱涌。
园居杂咏二十首为顾玄言作 其十八 丈室
作者：黎民表
朝代：明

青山无隙地，会景方卜筑。那知藩篱外，隐予诚亦足。
园居杂咏二十首为顾玄言作 其十六 石雪赖
作者：黎民表
朝代：明

水石霜萦薄，波涛日激撞。平生多履险，莫误吕梁淙。
园居杂咏二十首为顾玄言作 其十四 脩竹圃
作者：黎民表
朝代：明

萧瑟万琅玕，清阴五月寒。閒门原不锁，伧客任来看。
园居杂咏二十首为顾玄言作 其四 影涧矶
作者：黎民表
朝代：明

有月色还空，无风浪常静。如何假合中，忽有山河影。
园居杂咏二十首为顾玄言作·峣峥阁
作者：黎民表
朝代：明

小楼无结构，势与嵚崟敌。雨雹纵横下，恐有飞来石。碧甃草蒙茸，仙人手自封。莫教沉断绠，留得照清容。为爱凌霜干，开花千万树。待我罗浮人，同君会心处。有月色还空，无风浪常静。如何假合中，忽有山河影。玉露漙清夜，芳丛发旧溪。无人知采摘，山鸟为先啼。汩汩寒流细，烹茶取漫流。有时来枕畔，添作一丝愁。桐乡有遗爱，瓣香日来往。奕世扬清芬，何惭太岳长。抱石日沉吟，都无寓世心。不知犹出谷，云气夜来深。遥林山暝色，返照入疏树。一与幽人期，徘徊不能去。虬枝乱如织，崇朝羃烟雾。何人画匡庐，请君添瀑布。红蕖冒绿水，秀色相凌乱。渔人刺艇来，恐斸荷根断。躧步凌高台，景气非一状。明月本团圆，不为山河障。林下翳犹在，清溪澹不流。江山阅人世，惆怅昔贤游。萧瑟万琅玕，清阴五月寒。閒门原不锁，伧客任来看。蜩螳假翅鸣，真人息以踵。划然空山里，万壑泉俱涌。水石霜萦薄，波涛日激撞。平生多履险，莫误吕梁淙。著述传畸士，风流与后人。一杯溪涧水，犹想酹茶神。青山无隙地，会景方卜筑。那知藩篱外，隐予诚亦足。滤水断来人，圆泓媚幽寂。应知澹泊心，不受莲花色。一资龙象力，孤标尚撑拄。金薤无人识，千年渍花雨。
在告慧乾慧永二上人过访欧博士范鸿胪同至
作者：黎民表
朝代：明

雪中扶策望层峦，九陌烟花半已阑。俨雅方袍来入座，萧条华发不胜冠。空斋作供羞梨栗，禅藻相看得蕙兰。欲说尘心应自笑，衰迟犹叹遇君难。
坠马卧疾遣闷
作者：黎民表
朝代：明

寒冰方内手，蹇劣亦长驱。岂意千金堰，翻成九折途。过门劳客问，策杖待人扶。试探囊中俸，东邻酒肯沽。
夏五日袁比部携酒访舟中
作者：黎民表
朝代：明

燕京阊阖五云开，袪服晨趋亦快哉。萍水敢期仙客棹，榴花还及故人杯。西曹词赋留高步，东郭河山得隽才。戎马正当挥涕日，可无飞檄自天来。
夏仲昭万竿烟雨图为刘仲恭题
作者：黎民表
朝代：明

洋州墨竹曾传谱，东吴夏卿亦其伍。常扫风枝及雨叶，世人往往倾赀取。此幅离奇动万竿，烟岚灭没蛟龙蟠。碧鲜下拂彪池浅，翠葆阴生洞壑寒。天籁刁骚忽然起，水意山情落棐几。窗前作赋戛金声，林下挥觞助玄理。烦襟俗状借解纷，始知不可无此君。写真已足轻尺璧，何况溪边十亩云。愿君宝之勿轻掷，城南僦舍胜泉石。藉苔瀹茗时展观，洗予肮脏风尘色。
夜半闻山钟
作者：黎民表
朝代：明

何处传飞听，霜钟应律鸣。四山云共起，千里月孤明。断续缘深涧，飘飘满太清。闭关僧始定，翻露鹤同惊。浮世多昏梦，冥栖岂俗情。阮公称放达，始得听鸾声。
夜听洞箫同子乾作
作者：黎民表
朝代：明

天外飞声逐紫凰，响随寒叶绕空廊。曲终尽作行云去，月落关城几树霜。
夜集苏子川鸿胪宅命家僮作妓舞戏赠
作者：黎民表
朝代：明

曲房翻袖短，长带缀衣偏。流盼光生电，回身急应弦。雪飞从掌上，月堕在琴边。萧飒清霜夜，求凰意悄然。
大中丞潘公召饮于行台别院
作者：黎民表
朝代：明

散吏从容具绿尊，南州风谊至今存。韬钤正待登楼赋，水竹仍开乐志园。白简曾经飞涨海，玄圭初锡自天门。长安十载追趋地，垂老难忘国士恩。
大云寺在灵丘县门对太白峰
作者：黎民表
朝代：明

谁知沙塞里，亦自称禅栖。雪涨晴沙合，山欹晚堞低。多歧分客路，一宿憩招提。才有安心处，关门又听鸡。
大享
作者：黎民表
朝代：明

宫槐飘叶露初繁，紫禁风来出绛幡。池上仙班随玉步，月中仙乐道金根。九秋报礼皇家重，三殿灵祈泰乙尊。遥想六龙回辇处，百神深穆驻寒门。
大司寇刘公孙尧士来求黄太史碑文却还大庾仆曾拜公于家食因附致哀挽之私
作者：黎民表
朝代：明

林泉不为苍生起，陇兆俄惊白马悲。淮海军储飞挽日，茂陵词赋谢归时。论功合上云台画，纪实应存太史碑。玉树传家知不愧，生刍何处寄遐思。
大司马东沙张公挽诗
作者：黎民表
朝代：明

故老三朝尽，芳名一代尊。麒麟身未画，丘壑道终存。赤水馀篇翰，丹霄投梦魂。千秋文冢在，荣耀竟谁伦。典午馀勋伐，中朝尚典刑。书能穷左史，文竟薄玄经。紫气终难翳，沧波逝不停。疏才惭许与，头白尚飘零。
大司马东沙张公挽诗·其一
作者：黎民表
朝代：明

故老三朝尽，芳名一代尊。麒麟身未画，丘壑道终存。赤水馀篇翰，丹霄投梦魂。千秋文冢在，荣耀竟谁伦。
大司马东沙张公挽诗·其二
作者：黎民表
朝代：明

典午馀勋伐，中朝尚典刑。书能穷左史，文竟薄玄经。紫气终难翳，沧波逝不停。疏才惭许与，头白尚飘零。
大司马曾公以予晋秩为喜招欧博士兄弟陆山人于别馆觞焉明日垂示佳篇念旧之情溢于言外伏诵感激谨用探韵奉酬
作者：黎民表
朝代：明

曾从兰省挹风流，别墅琴尊感昔游。白雪座中传丽藻，黄花篱下入新秋。时名谬许同冠鹖，人望于今重借筹。衣马长安心已倦，五湖波浪有渔舟。
大司马铁桥先生矩洲雅集得青字
作者：黎民表
朝代：明

独乐园深昼掩扃，追趋今喜睹仪形。勋名北阙高卿月，宾从南州聚德星。鸾鹤每依霞外咏，鱼龙长似镜中听。石虹湖上春应蚤，丰草崇兰满眼青。
大慈仁寺国姻辞侯隐于此
作者：黎民表
朝代：明

高台临净土，远近见神州。吉梦曾徵帝，真僧昔让侯。珠璎从喜舍，金碧尽冥搜。有树皆成宝，无枝不似虬。路人频折柳，羁客倦登楼。一见王孙草，方知久滞游。
大慈恩寺即海印寺中有镜光二阁今废为内教场
作者：黎民表
朝代：明

赤帝开基日，摩腾入汉来。仪天开别宇，凿沼起层台。青雀翻妆镜，长鲸隐渡杯。化城俄易怆，玄象迭相催。猎骑呼鹰去，游人射雉回。摩尼长不灭，累劫照沉灰。
大科峰望日出
作者：黎民表
朝代：明

炎洲孕灵秀，海澚潜异踪。跻攀极岩险，始穷七十峰。却倚何睢盱，竞秀皆冲融。驾肩朝群帝，蜿伏腾飞龙。一气混溟渤，万有开鸿濛。骤陟忧鬓发，凝眄披心胸。石菌不可拾，金沙或能逢。终营菟裘居，赏心冀来同。
大驾诣郊坛省牲恭赋
作者：黎民表
朝代：明

辇路仙云冻不飞，喧喧钟鼓辟端闱。殿前甲乙分绨幕，日下星辰闪翠旂。宝校自乘天上驷，玉龙初御法宫衣。汉家俎豆遥增色，五夜神光烛紫微。
天全所为大司马铁桥黄公作
作者：黎民表
朝代：明

西郭佳遨游，芳园萃森爽。脩竹映沧池，潜虬动滉朗。青泛何蜿蜒，降池肃间敞。游神无近营，寓目发遐想。彼美贲丘园，振缨遂遵养。冥飞远矰缴，乘风适苍莽。若凤感先民，为牺叹哲匠。嗒尔非丧吾，超然得神王。景行属旷筵，疏材荷甄奖。岂伊平原欢，况逾竹林赏。愿附扶摇翰，从容撰几杖。
天华精舍小集赠庞太守
作者：黎民表
朝代：明

青天双瀑下阶除，十载渔樵此卜居。桃谷风烟迷日月，林光庭馆是秦馀。参苓旋摘新开酝，猿鸟频窥旧读书。清世抽身谁得似，轩辕犹自待公车。
天台山障歌为上舍欧载卿赋
作者：黎民表
朝代：明

仙闾五岳玄风迥，福地三山真气孤。烟云杂沓见青嶂，知是何处夐绝之清都。披图验往牒，无乃天台山东南屹，地轴洒落重溟间。张生东吴号痴绝，十年踪迹穷追攀。胸中尽吞云梦泽，笔下横扫淩荆关。经营沧海赤岸万里之玄涛，意匠缥缈真宰号。忽从波中涌宝地，稍向浦溆分渔舠。又写风烟之九曲，古树联绵走平陆。高人夜雪回扁舟，初日莺啼上修竹。青蹊此去入云林，扣舷时闻樵采音。碧桃花落纷如雾，家住秦人深复深。探奇历险恣窈窕，却在云中蹑层峤。石梁倒驾垂苍虬，霞标直上干朱鸟。回流飞瀑何泠泠，远视但见银为城。巉壁莓苔经日月，崇祠桐柏剥丹青。金支翠旗飒羽卫，斑麟白虎纷相迎。飘飘云气似可即，我欲散发呼仙童。起来行叹复坐思，不觉恻恻令心悲。狂游汗漫竟何有，黄尘污衣眼迷津。秋霜夜夜凋玄草，春雨年年长白芝。山泽之儒知在无，我今结束胡为乎。盘囊丝络苍精剑，玉京渺渺从双凫。谢康乐，孙兴公，精灵往来空山中。文采风流今已矣，汲泉采药行当逢。夜登天坛见海日，朝驱列缺从罡风。阳乌顾兔反在下，笑驾楼船弱水东。
天宁寺
作者：黎民表
朝代：明

穹标千朱鸟，嵓镇峙黄甸。迢递屡劫馀，旷望千里见。威神翊栋宇，丹梯凌栈齴。隋荒戒不远，秦馀迹可践。宇内骋良图，异人侧延盼。混迹渔樵流，中备帷幕选。叱咤兴风云，指麾定京县。岂徒人谋胜，寔以觉力显。曩基有增饰，故池仍重穿。金骨永不焚，智灯夜犹炫。弓剑归鼎湖，丹书閟净院。古瓦苍鼠窜，寒林夕鸟啭。玄运有兴衰，浮生信露电。迷川藉津航，尘海孰漂转。穷途创奇观，临风泪如霰。
天宁寺有舍利塔僧道衍曾隐此
作者：黎民表
朝代：明

青青千柏林，隋唐留至今。佛光时隐现，塔影半晴阴。草细经游鹿，庭閒演戏禽。机心刊落久，那复异人寻。
天津同吴给舍舟中对月
作者：黎民表
朝代：明

独驱嬴马出燕关，咫尺风云敢自攀。明月共悬千里外，春阴不散五陵间。书生彩笔谋仍拙，诸将黄龙战未还。何处忽来杨柳曲，沧江一夜鬓毛斑。
天湖亭
作者：黎民表
朝代：明

湖水何悠悠，鲤鲂何筛筛。临川无芳饵，叹息将奚为。昔人思钓国，凌霞搆重基。风云有消歇，池馆遂堙夷。我行偶见此，踯躅心为悲。旷士怀鹊起，霞举当有期。不能唼蘋藻，泛泛随凫鹥。
太岳仙宫七咏 其一 太和
作者：黎民表
朝代：明

山势盘盘压厚坤，宸居奕奕位大门。龙蟠近接三秦胜，鳌负遥连五岳尊。丹磴参差悬铁锁，玉京璀璨涌金轮。乘麟散发游何处，直以升平报紫元。
太岳仙宫七咏 其七 净乐
作者：黎民表
朝代：明

绮寮珠缀冠丹丘，翳凤骖鸾在上头。窗外月明秦树迥，槛前风急楚江流。天门险涩疑无路，地籁凄清直似秋。不是文皇亲指画，湘樊安得翠华游。
太岳仙宫七咏 其三 南岩
作者：黎民表
朝代：明

七十名区卫紫宫，南岩幽胜若为通。亭亭仙掌漙清露，叶叶灵衣御晓风。山下烟霞常覆鼎，壁间文字半垂虹。欹厓可卜无人买，洗钵焚香事远公。
太岳仙宫七咏 其二 五龙
作者：黎民表
朝代：明

紫盖峰前下鹤群，羽衣遥挹御炉熏。云呈瑞像双鬟玉，帝赐霞裾五色纹。星乱石枰当涧隐，风回金磬隔山闻。蛰龙一去无消息，怅望经台日又曛。
太岳仙宫七咏 其五 玉虚
作者：黎民表
朝代：明

目断仙山岂易逢，紫岩回首有苔封。三株暗结黄金粟，九渡深盘白玉淙。蕙帐别来惊夜鹤，琅璈归去御时龙。茂陵自是秋风客，肠断青骡海上踪。
太岳仙宫七咏 其六 遇真
作者：黎民表
朝代：明

手把丹书侍玉宸，紫髯萧洒出风尘。青羊化后犹存石，白鹤归来尚幻身。药市当年曾隐姓，花源今日正迷津。可怜物色先朝事，应为苍生访隐沦。
太岳仙宫七咏 其四 紫霄
作者：黎民表
朝代：明

轸翼光芒夜夜垂，洞霄峰势入云危。窗间下辨金银气，地底潜通日月池。玄水当年非禹迹，赤松今日是尧师。祇应上界无人到，输与祠官种紫芝。
太岳仙宫七咏·太和
作者：黎民表
朝代：明

山势盘盘压厚坤，宸居奕奕位大门。龙蟠近接三秦胜，鳌负遥连五岳尊。丹磴参差悬铁锁，玉京璀璨涌金轮。乘麟散发游何处，直以升平报紫元。紫盖峰前下鹤群，羽衣遥挹御炉熏。云呈瑞像双鬟玉，帝赐霞裾五色纹。星乱石枰当涧隐，风回金磬隔山闻。蛰龙一去无消息，怅望经台日又曛。七十名区卫紫宫，南岩幽胜若为通。亭亭仙掌漙清露，叶叶灵衣御晓风。山下烟霞常覆鼎，壁间文字半垂虹。欹厓可卜无人买，洗钵焚香事远公。轸翼光芒夜夜垂，洞霄峰势入云危。窗间下辨金银气，地底潜通日月池。玄水当年非禹迹，赤松今日是尧师。祇应上界无人到，输与祠官种紫芝。目断仙山岂易逢，紫岩回首有苔封。三株暗结黄金粟，九渡深盘白玉淙。蕙帐别来惊夜鹤，琅璈归去御时龙。茂陵自是秋风客，肠断青骡海上踪。手把丹书侍玉宸，紫髯萧洒出风尘。青羊化后犹存石，白鹤归来尚幻身。药市当年曾隐姓，花源今日正迷津。可怜物色先朝事，应为苍生访隐沦。绮寮珠缀冠丹丘，翳凤骖鸾在上头。窗外月明秦树迥，槛前风急楚江流。天门险涩疑无路，地籁凄清直似秋。不是文皇亲指画，湘樊安得翠华游。
太霞洞为周象贤赋
作者：黎民表
朝代：明

增城奠西趾，灵景潜金方。仪璘列两曜，川岳备五藏。冲腾郁剑气，䆗窱舍朱光。乘屩恣远讨，划然见金堂。阳乌翼我体，丹霓为我裳。仰掇毓华林，俯吸瑶池浆。形神永超轶，千秋常悦康。始知中区外，还有不死乡。玄钥顿能启，从君嬉紫房。
奉命至西山坟园
作者：黎民表
朝代：明

回首长杨苑，风霜始觉秋。青山低卷幔，寒日淡披裘。杨柳兼村落，菰蒲有钓舟。佩鱼虽汉使，还得采真游。宿草经春长，新阡近郭多。彩销团扇粉，香尽舞衣罗。陌上花如绮，云间月似蛾。繁华今不见，遗恨雍门歌。
奉命至西山坟园·其一
作者：黎民表
朝代：明

回首长杨苑，风霜始觉秋。青山低卷幔，寒日淡披裘。杨柳兼村落，菰蒲有钓舟。佩鱼虽汉使，还得采真游。
奉命至西山坟园·其二
作者：黎民表
朝代：明

宿草经春长，新阡近郭多。彩销团扇粉，香尽舞衣罗。陌上花如绮，云间月似蛾。繁华今不见，遗恨雍门歌。
奉答李蟠峰司寇
作者：黎民表
朝代：明

玄冕朱衣玉雪颜，黄麻将下已还山。千年合应龙沙谶，八座频虚凤阙班。谈笑已收黄石略，烽尘不动玉门关。江湖犹自干星象，身在芜城紫气间。
奉答用晦
作者：黎民表
朝代：明

三江晴色起飞鸿，芳讯遥传自楚宫。紫气独看南斗外，阳春多在郢楼中。薄游岂有裾堪曳，上客多惭瑟未工。湖海一身从此去，澧兰吟望思无穷。
奉送大司马王公还河东为李临淮作
作者：黎民表
朝代：明

受钺曾登大将坛，九边重借惠文冠。受降城向山阴筑，岘首碑从上谷看。步履暂违天北极，山川不改晋王官。凤麟已在云罗外，应笑南征老据鞍。典午中朝席屡虚，殿头频上乞休书。沈碑汉水当阳事，挥涕东门疏傅车。谁识倚峰臣节苦，莫言前席主恩疏。纵怜松菊饶归兴，竹帛勋名在石渠。
奉送大司马王公还河东为李临淮作·其一
作者：黎民表
朝代：明

受钺曾登大将坛，九边重借惠文冠。受降城向山阴筑，岘首碑从上谷看。步履暂违天北极，山川不改晋王官。凤麟已在云罗外，应笑南征老据鞍。
奉送大司马王公还河东为李临淮作·其二
作者：黎民表
朝代：明

典午中朝席屡虚，殿头频上乞休书。沈碑汉水当阳事，挥涕东门疏傅车。谁识倚峰臣节苦，莫言前席主恩疏。纵怜松菊饶归兴，竹帛勋名在石渠。
奉送座主大司徒马石渚先生还南都
作者：黎民表
朝代：明

淮海声华峻，孤卿地望优。经纶明主用，性术古人求。鸑鷟争先翥，麒麟独晚收。长沙从偃蹇，炎峤讵淹留。共治资长孺，相迎得细侯。輶轩恣历览，井邑变歌讴。重以纡筹远，还将赐履周。威棱加赤电，羽翮在高秋。气色干星象，班司切冕旒。引经常独断，焚竹岂穷搜。虚已推朝议，清衷彻睿眸。万方虞大计，一德倚深谋。飞挽踰青海，璆琳积介丘。岁时私藏竭，动辄大农忧。剸削皆全刃，操持实巨舟。名高诸老逊，契合五臣流。闭閤耽玄默，清关秪静修。魏多调水旱，谢每镇沉浮。盛业今谁继，为文更不休。谭诗宗马郑，搦翰捷应刘。藻镜咸瑩彻，词场屡校雠。微才叨盻睐，曲木荷雕锼。碣馆嗟垂翅，梁园厌薄游。永言陪宴席，长得奉清酬。辙涸波空荡，途穷骋末由。摇心随几杖，捐玦别河洲。世事云泥隔，馀生日月遒。吹嘘无狗监，江汉有菟裘。去去随朱鸟，飘飘偶白鸥。愿公归鼎轴，六㝢奉皇猷。
奉送座主大司徒马石渚先生还南都
作者：黎民表
朝代：明
体裁：五言排律

淮海声华峻，孤卿地望优。经纶明主用，性术古人求。鸑鷟争先翥，麒麟独晚收。长沙从偃蹇，炎峤讵淹留。共治资长孺，相迎得细侯。輶轩恣历览，井邑变歌讴。重以纡筹远，还将赐履周。威棱加赤电，羽翮在高秋。气色干星象，班司切冕旒。引经常独断，焚竹岂穷搜。虚已推朝议，清衷彻睿眸。万方虞大计，一德倚深谋。飞挽踰青海，璆琳积介丘。岁时私藏竭，动辄大农忧。剸削皆全刃，操持实巨舟。名高诸老逊，契合五臣流。闭閤耽玄默，清关秪静修。魏多调水旱，谢每镇沉浮。盛业今谁继，为文更不休。谭诗宗马郑，搦翰捷应刘。藻镜咸莹彻，词场屡校雠。微才叨盻睐，曲木荷雕锼。碣馆嗟垂翅，梁园厌薄游。永言陪宴席，长得奉清酬。辙涸波空荡，途穷骋末由。摇心随几杖，捐玦别河洲。世事云泥隔，馀生日月遒。吹嘘无狗监，江汉有菟裘。去去随朱鸟，飘飘偶白鸥。愿公归鼎轴，六宇奉皇猷。
奉陪泰泉先生游栖霞寺
作者：黎民表
朝代：明

妙刹开山久，重新选胜偏。忆从初地后，谁辨劫灰前。虹涧交檐际，龙冈落座边。桥危妨度马，树密翳鸣蝉。平野看人小，长空见鸟旋。追游宁寂寞，披豁得儒玄。尘迹吾增感，幽栖性所便。芳尊逢菊日，兴极对霜天。
姑苏曲
作者：黎民表
朝代：明

宝带桥西柳作花，吴王宫殿冷栖鸦。蛾眉邀得旁人顾，日暮江边自浣纱。横塘清浅映红妆，摘叶攀花持赠郎。浮萍飘泊无根蒂，不似芙蓉到死香。
姑苏曲·其一
作者：黎民表
朝代：明

宝带桥西柳作花，吴王宫殿冷栖鸦。蛾眉邀得旁人顾，日暮江边自浣纱。
姑苏曲·其二
作者：黎民表
朝代：明

横塘清浅映红妆，摘叶攀花持赠郎。浮萍飘泊无根蒂，不似芙蓉到死香。
姚元白以玉华石见遗兼枉高篇奉答一首
作者：黎民表
朝代：明

幔亭一片雪，迢递削孤峰。云壑有千态，丹梯知几重。瑶华君辍赠，金简我遭逢。好驻壶中景，他年炼玉容。
姚元白将还金陵同顾汝和兄弟欧桢伯过访
作者：黎民表
朝代：明

伏热应难避，幽寻重有期。蓬门经雨静，旅馆见花迟。世路归能早，才名宦独卑。飘零五湖约，杯酒又何时。
姚元白自金陵至遇于慈仁寺方丈
作者：黎民表
朝代：明

共怜千里约，还向五陵逢。行径寻黄叶，栖禅问雪峰。诗篇新满纸，旅思夜闻钟。君看双班鬓，知余万事慵。
姚园席上赠吴山人子充
作者：黎民表
朝代：明

剧谈修竹里，共指白云期。四海无家日，千山独往时。故人蝉冕贵，久客鬓毛衰。欲把吴钩赠，飘零念路歧。
婚礼述
作者：黎民表
朝代：明

九叶当阳日，同时表震良。剪圭元绍诵，归妹肇称商。乾象瞻双丽，天机俨七襄。凤轮停月驭，龙戟导霞妆。羔雁咸遵古，芝兰始毓芳。金枝相隐映，银榜迭辉光。率舞康庄溢，倾心盛典扬。卿云歌八百，千载赞隆昌。
嬉春曲陈公载索和用韵
作者：黎民表
朝代：明

东风紫陌走骅骝，何似咸阳纵冶游。校猎忽经平乐馆，斗鸡还过富平侯。霓裳写月初停拍，绮阁临春尽上钩。愁极杜陵惟谩兴，新蒲细柳满河洲。芳草春阴垂钓矶，寒城斜日闪朱旗。熏人欲醉怜花气，送客无情是柳丝。画楫迥随兰浦入，金尊还傍竹阴移。江湖十载浑疏放，空愧青楼半额眉。奏技当年入汉京，缁尘曾逐丽人行。金钿控月三千骑，宝帐临风十二筝。西第将军留尽醉，东邻词客寄多情。茂陵一卧长消渴，犹倚金盘望五城。三星的铄露华光，宛转歌声逐女郎。沉水欲销金铪匝，曲璚初卷绣鸳鸯。风前调笑思捐佩，陌上含情问采桑。惟有扬雄疲执戟，年年空叹鬓丝长。
嬉春曲陈公载索和用韵·其一
作者：黎民表
朝代：明

东风紫陌走骅骝，何似咸阳纵冶游。校猎忽经平乐馆，斗鸡还过富平侯。霓裳写月初停拍，绮阁临春尽上钩。愁极杜陵惟谩兴，新蒲细柳满河洲。
嬉春曲陈公载索和用韵·其三
作者：黎民表
朝代：明

奏技当年入汉京，缁尘曾逐丽人行。金钿控月三千骑，宝帐临风十二筝。西第将军留尽醉，东邻词客寄多情。茂陵一卧长消渴，犹倚金盘望五城。
嬉春曲陈公载索和用韵·其二
作者：黎民表
朝代：明

芳草春阴垂钓矶，寒城斜日闪朱旗。熏人欲醉怜花气，送客无情是柳丝。画楫迥随兰浦入，金尊还傍竹阴移。江湖十载浑疏放，空愧青楼半额眉。
嬉春曲陈公载索和用韵·其四
作者：黎民表
朝代：明

三星的铄露华光，宛转歌声逐女郎。沉水欲销金铪匝，曲璚初卷绣鸳鸯。风前调笑思捐佩，陌上含情问采桑。惟有扬雄疲执戟，年年空叹鬓丝长。
孔子河逢刘德卿
作者：黎民表
朝代：明

高士藏真处，门迎孔子河。青山经楚暮，凉雨到江多。白发生行路，清樽对放歌。回车千古意，今日共蹉跎。
安期岩
作者：黎民表
朝代：明

绝磴阴阴松栝围，仙宫寂寞见霓衣。曾传海上青骡去，谩道山中白鹤归。霞起远分丹洞色，日生初弄石门晖。浮云变化成今古，谁似凌空一舄飞。
安茂卿过访因赠
作者：黎民表
朝代：明

蓬扉馀夕照，疲马倦寒冰。割炙逢王粲，登龙愧李膺。清言心已醉，文赋尔兼能。未论青萍色，连城价转增。
宗吕二牧复饮饯于嵩台书院
作者：黎民表
朝代：明

谁言千里别，复此一尊留。意气深投辖，声名起共舟。风江宜晚泊，云峤罢东游。一掩蓬蒿径，萧条桂树秋。
宗吕二牧宴于孝肃堂
作者：黎民表
朝代：明

词人今岳牧，能吏岂閒曹。象郡烽烟净，龙门气色高。清尊开暮雨，虚槛俯秋涛。不共南楼夜，谁知庾亮豪。
宗吕二牧邀游石室山
作者：黎民表
朝代：明

锦石分琼岛，苍山转碧流。岩泉高迸出，云木曲相樛。栈绝应防马，崖悬稳系舟。谢公今在郡，何似永嘉游。鶱飞心屡动，回复意空迷。山势移舟失，云光避席低。黄花粘岸细，锦树得霜齐。风起长林暝，清尊未解携。金床何窈窕，玉乳细堪扪。苔藓深题刻，风云出洞门。幽仙閟绝景，弱水断孤根。服食留真诀，惟应静者论。山水何来暮，宾游赖此同。波涛恐谢傅，风月醉山公。竹日停深翠，枫霜倚薄红。清笳莫更奏，箫鼓出岩中。
宗吕二牧邀游石室山·其一
作者：黎民表
朝代：明

锦石分琼岛，苍山转碧流。岩泉高迸出，云木曲相樛。栈绝应防马，崖悬稳系舟。谢公今在郡，何似永嘉游。
宗吕二牧邀游石室山·其三
作者：黎民表
朝代：明

金床何窈窕，玉乳细堪扪。苔藓深题刻，风云出洞门。幽仙閟绝景，弱水断孤根。服食留真诀，惟应静者论。
宗吕二牧邀游石室山·其二
作者：黎民表
朝代：明

鶱飞心屡动，回复意空迷。山势移舟失，云光避席低。黄花粘岸细，锦树得霜齐。风起长林暝，清尊未解携。
宗吕二牧邀游石室山·其四
作者：黎民表
朝代：明

山水何来暮，宾游赖此同。波涛恐谢傅，风月醉山公。竹日停深翠，枫霜倚薄红。清笳莫更奏，箫鼓出岩中。
官舍杂咏
作者：黎民表
朝代：明

多病年方觉，清斋日颇长。槐阴閒闭閤，竹榻静焚香。宿鸟争移树，疏花不过墙。幸无尘牍扰，幽事足徜徉。怀绂初为吏，修心未到僧。流年穿木榻，长夜伴灯檠。懒出从题凤，慵书误画蝇。款门逢酒伴，胜饮玉壶冰。兰省虽清秘，蓬扉自泬㵳。编篱多绿槿，间树出红椒。客至常班草，觞馀自挂瓢。茹芝聊复得，空费鹤书招。不堪驱世事，祇足称閒居。叩齿清朝过，科头累月馀。墙隈常置笔，帐内苦无书。虽羡侏儒饱，终年免负锄。知有看花约，春朝更不眠。盖多从雨借，屐自上山穿。得俸宁供醉，谋生亦任天。校量终岁里，常在习池边。官箴浑不解，侠气顿能销。素发嗟垂领，红尘屡折腰。世情飞絮过，乡思断蓬飘。为甚抽簪未，山中少药苗。灌园常不仕，沿牒偶为官。夜宿芸香阁，朝看苜蓿盘。草玄能尚白，鍊骨未成丹。终拟藏名去，墙东老鹖冠。潦倒时堪弃，清狂自懒医。生涯千日酒，岁课五言诗。倚树常趺坐，逢人或解颐。汗青吾岂敢，赖有子云知。虽然称校理，笔研久生尘。白虎多同异，金门自隐沦。桂薪从度日，榆荚又残春。斟酌浮生理，须寻漉酒人。高枕从吾拙，卑栖乐性全。岂无洴澼计，不受绨袍怜。野客犹分俸，当垆更觅钱。管弦何处乐，夜夜似西天。红叶侵阶出，青枫夹陛飞。春风开紫阁，月朔拥朱衣。端拱封书少，清关接士稀。惊心垂象下，江海客星微。故山多胜绝，归梦不须占。竹长成高格，松青坠古髯。种园芝自给，煮石火频添。何日抛簪绂，迎暄在短檐。
官舍杂咏·其一
作者：黎民表
朝代：明

多病年方觉，清斋日颇长。槐阴閒闭閤，竹榻静焚香。宿鸟争移树，疏花不过墙。幸无尘牍扰，幽事足徜徉。
官舍杂咏·其七
作者：黎民表
朝代：明

灌园常不仕，沿牒偶为官。夜宿芸香阁，朝看苜蓿盘。草玄能尚白，鍊骨未成丹。终拟藏名去，墙东老鹖冠。
官舍杂咏·其三
作者：黎民表
朝代：明

兰省虽清秘，蓬扉自泬㵳。编篱多绿槿，间树出红椒。客至常班草，觞馀自挂瓢。茹芝聊复得，空费鹤书招。
官舍杂咏·其九
作者：黎民表
朝代：明

虽然称校理，笔研久生尘。白虎多同异，金门自隐沦。桂薪从度日，榆荚又残春。斟酌浮生理，须寻漉酒人。
官舍杂咏·其二
作者：黎民表
朝代：明

怀绂初为吏，修心未到僧。流年穿木榻，长夜伴灯檠。懒出从题凤，慵书误画蝇。款门逢酒伴，胜饮玉壶冰。
官舍杂咏·其五
作者：黎民表
朝代：明

知有看花约，春朝更不眠。盖多从雨借，屐自上山穿。得俸宁供醉，谋生亦任天。校量终岁里，常在习池边。
官舍杂咏·其八
作者：黎民表
朝代：明

潦倒时堪弃，清狂自懒医。生涯千日酒，岁课五言诗。倚树常趺坐，逢人或解颐。汗青吾岂敢，赖有子云知。
官舍杂咏·其六
作者：黎民表
朝代：明

官箴浑不解，侠气顿能销。素发嗟垂领，红尘屡折腰。世情飞絮过，乡思断蓬飘。为甚抽簪未，山中少药苗。
官舍杂咏·其十
作者：黎民表
朝代：明

高枕从吾拙，卑栖乐性全。岂无洴澼计，不受绨袍怜。野客犹分俸，当垆更觅钱。管弦何处乐，夜夜似西天。
官舍杂咏·其十一
作者：黎民表
朝代：明

红叶侵阶出，青枫夹陛飞。春风开紫阁，月朔拥朱衣。端拱封书少，清关接士稀。惊心垂象下，江海客星微。
官舍杂咏·其十二
作者：黎民表
朝代：明

故山多胜绝，归梦不须占。竹长成高格，松青坠古髯。种园芝自给，煮石火频添。何日抛簪绂，迎暄在短檐。
官舍杂咏·其四
作者：黎民表
朝代：明

不堪驱世事，祇足称閒居。叩齿清朝过，科头累月馀。墙隈常置笔，帐内苦无书。虽羡侏儒饱，终年免负锄。
宫词
作者：黎民表
朝代：明

汉主离宫太液傍，舞台妆榭映垂杨。林穿翡翠浑无色，花拂琼蕤并是香。宝月团圆开素波，宫娥前队引笙歌。白云乡远应难到，争似琳池乐更多。金屋无人奉属车，君王初诵上青书。日长不用教歌舞，自绕琪坛学步虚。未央楼殿敞秋风，芝火煌煌彻夜红。知是骖鸾朝太乙，旌幢斜出五云中。祥鸦飞散曙光微，鱼钥沉沉昼漏稀。唯见玉关驰露布，不闻金殿坐霄衣。曾属良家在禁城，卷衣新得侍云屏。同来女伴无消息，唯记宫监旧姓名。立残银漏未更衣，闻道龙池驻翠騑。卫士夜深传画烛，御街尘起侍臣归。
宫词·其一
作者：黎民表
朝代：明

汉主离宫太液傍，舞台妆榭映垂杨。林穿翡翠浑无色，花拂琼蕤并是香。
宫词·其七
作者：黎民表
朝代：明

立残银漏未更衣，闻道龙池驻翠騑。卫士夜深传画烛，御街尘起侍臣归。
宫词·其三
作者：黎民表
朝代：明

金屋无人奉属车，君王初诵上青书。日长不用教歌舞，自绕琪坛学步虚。
宫词·其二
作者：黎民表
朝代：明

宝月团圆开素波，宫娥前队引笙歌。白云乡远应难到，争似琳池乐更多。
宫词·其五
作者：黎民表
朝代：明

祥鸦飞散曙光微，鱼钥沉沉昼漏稀。唯见玉关驰露布，不闻金殿坐霄衣。
宫词·其六
作者：黎民表
朝代：明

曾属良家在禁城，卷衣新得侍云屏。同来女伴无消息，唯记宫监旧姓名。
宫词·其四
作者：黎民表
朝代：明

未央楼殿敞秋风，芝火煌煌彻夜红。知是骖鸾朝太乙，旌幢斜出五云中。
容庵黄公挽词
作者：黎民表
朝代：明

名高鲁单父，孝掩汉黄香。绝学笺蝌蚪，清朝咏凤凰。乞身书太早，忧国鬓徒苍。赖有中郎笔，新镌古道旁。省署捐华要，山樊适性灵。身齐漆园吏，人授济南经。紫气龙泉掩，玄堂马鬣扃。年年椒糈奠，图象在丹青。
容庵黄公挽词·其一
作者：黎民表
朝代：明

名高鲁单父，孝掩汉黄香。绝学笺蝌蚪，清朝咏凤凰。乞身书太早，忧国鬓徒苍。赖有中郎笔，新镌古道旁。
容庵黄公挽词·其二
作者：黎民表
朝代：明

省署捐华要，山樊适性灵。身齐漆园吏，人授济南经。紫气龙泉掩，玄堂马鬣扃。年年椒糈奠，图象在丹青。
宿关城公署
作者：黎民表
朝代：明

深院静松筠，喧喧鸟雀群。窗明犹瞰雪，榻冷半侵云。入夜风声异，边关气色分。更长梦猿鹤，不解赋从军。
宿冲虚观
作者：黎民表
朝代：明

陟磴攀萝路几寻，飞云影落万峰阴。仙坛芜没铜龙出，帝历悠长玉简深。醉后石函忘点检，年馀星发任相侵。攲厓许卜朱明洞，白鸟时来倘寄音。
宿瑗上人房
作者：黎民表
朝代：明

久客应难寐，中宵独据床。心无蕉鹿竞，梦已路途长。曙色斋钟动，行厨野蔌香。更衣问前路，惆怅别云房。
宿端溪口
作者：黎民表
朝代：明

风烟犹故土，信宿亦长途。水绕羚羊峡，山藏明月湖。平沙渔火乱，远戍角声孤。津吏休相问，沧波一钓徒。
寄丁戊山人
作者：黎民表
朝代：明

高情怜博奕，几度宿芙蓉。琼树海云隔，瑶坛风露重。晨餐憩危石，旅服入深冬。后夜闻笙处，知从紫盖峰。
寄余德甫观察
作者：黎民表
朝代：明

不向清时滞一官，青山绕屋薜萝寒。蔬盘菜妇能供给，玄草诸生许借看。交态人今多侧目，赋才君莫羡登坛。长途洒泪非儿女，秪恐梅花驿路难。
寄刘安元
作者：黎民表
朝代：明

戎马关心日，谁能问隐居。想过天竺寺，还著茂陵书。鸿雁经年至，风尘两鬓馀。梅花难远寄，吟望独愁予。
寄吕肇庆仁甫
作者：黎民表
朝代：明

李郭仙舟昔见同，别来三度值秋鸿。淹留冀北浮云异，梦想嵩台落月空。涨海几回频奏捷，将军终自不言功。丹砂早晚寻勾漏，短榻相从拟盖公。
寄吴惟善陆本仁二君
作者：黎民表
朝代：明

五湖秋望远，怀古意徒深。尔逐关门吏，犹悬魏阙心。相思如梦寐，得句动沉吟。愁绝荆溪上，菱歌不易寻。
寄唐惟良
作者：黎民表
朝代：明

莫道分符不暂閒，五更无吏唤追班。尊前岭树连宫阁，门外春涛喷雪山。万里身为迁播客，几人名在是非间。长杨羽猎还今日，应遣词臣入汉关。
寄嘉斋宗侯
作者：黎民表
朝代：明

回雁新传尺素多，登临应为忆羊何。琴尊长日閒朱邸，书殿春风满绿萝。白水飞龙犹故士，楚人衰凤自狂歌。竹林闻有山公过，怜尔才情滞玉河。
寄子厚宗侯嘉斋之子
作者：黎民表
朝代：明

颇忆淮南招隐士，曾题尺牍到沧州。西关明月几回夜，北阙风沙千里秋。自信蛾眉能绝世，谁吟白雪在高楼。上书一谢金门去，青翰无因共傍舟。
寄宗室瀑泉默庵兄弟
作者：黎民表
朝代：明

苍梧翠竹似栖禅，折节临池却管弦。掣笔少年知大令，评书当日是才仙。风檐细捣黄金粉，月榭重吟白雪篇。惭愧中郎今白首，鸿都谁送买碑钱。
寄寿大司徒石渚马公时有存问之典
作者：黎民表
朝代：明

朱衣独坐几人扳，曾是中朝曳履班。天上玑衡依北斗，人间霖雨望东山。平生匡济心犹在，归去田园鬓未班。麟阁姓名谁似者，留侯能托赤松还。翠釜黄封下日边，两朝恩数故应全。庭中赐马桓荣老，席上挥金疏傅贤。飞挽尚怜司计日，参苓曾给住山年。荀陈宾从何由托，长望关门紫气前。
寄寿大司徒石渚马公时有存问之典·其一
作者：黎民表
朝代：明

朱衣独坐几人扳，曾是中朝曳履班。天上玑衡依北斗，人间霖雨望东山。平生匡济心犹在，归去田园鬓未班。麟阁姓名谁似者，留侯能托赤松还。
寄寿大司徒石渚马公时有存问之典·其二
作者：黎民表
朝代：明

翠釜黄封下日边，两朝恩数故应全。庭中赐马桓荣老，席上挥金疏傅贤。飞挽尚怜司计日，参苓曾给住山年。荀陈宾从何由托，长望关门紫气前。
寄寿钱叔宝
作者：黎民表
朝代：明

问寿谁能知甲子，高风还似隐支硎。年收粳秫堪娱老，旧饵参苓可鍊形。门客每从书白练，羽人频自与丹经。欲寻海上桃花熟，虚滞长安有岁星。
寄张肖甫中丞
作者：黎民表
朝代：明

回首风尘洺水杯，感时思旧不堪裁。山川险阨曾持节，帷幄畴咨实藉才。白首馀生甘伏枥，黄金无梦更登台。功名竹帛千年事，惟愿翘贤阁再开。
寄怀曾工部以三直省
作者：黎民表
朝代：明

怜君儤值度寒霄，予亦严趋紫阁朝。梁月共传芳讯远，关城空掩玉人遥。星从左掖临青琐，云自西宫散绮寮。谁道凤池才咫尺，休文愁卧已魂销。
寄怀欧桢伯
作者：黎民表
朝代：明

隐几衡门下，居然厌薄游。兰滋楚畹日，橘熟洞庭秋。三径怀羊仲，扁舟问子猷。骊珠照海浦，鳌钓落沧洲。迹岂求田系，心缘揽桂留。三冬殊物候，一水隔离忧。欲就南州榻，风烟伴客愁。
寄怀许仆丞元复
作者：黎民表
朝代：明

作吏兼无簿领劳，华阳仙掾夙称豪。捐金此日求龙种，联句谁能对马曹。蜡屐近寻幽谷赏，木瓢遥取酿泉涛。风尘愁绝难乘兴，雪满长淮白浪高。
寄挽傅木虚
作者：黎民表
朝代：明

金液将成剑忽亡，楚骚何处问苍苍。病来玄晏书犹著，归后黔娄室尽荒。空拟延陵题姓字，谁将江左卜行藏。浮生竟未忘情得，目断虹桥洒泪行。
寄曾以三大司马
作者：黎民表
朝代：明

郢中高步有阳春，纳履频年侍紫宸。莲座昔为同社客，夷门今愧报恩人。中朝礼数优专席，四海升平寄一身。莫道云泥今绝隔，梦中犹得拜车尘。
寄朱子朗
作者：黎民表
朝代：明

念尔巢居子，翛然遣世尘。楼台吴苑树，风月上皇人。结驷心能淡，携壶兴屡真。虎头今杰手，龙卧岂前身。草长胥门道，鱼肥笠泽春。思君烽火日，千里为沾巾。
寄李季常
作者：黎民表
朝代：明

才名空落拓，诗句转清新。推毂无先辈，论交见古人。思君淮水月，携手蜀山春。不是逢沮溺，依然又问津。
寄杨开府·其一
作者：黎民表
朝代：明

借箸中原羡俊名，牙旗遥镇豫章城。丹梯有路天庭近，战舰无波左蠡清。尽日櫜弓休甲士，至今县榻待诸生。谢公纵是谙戎略，犹倩淮淝草木兵。
寄杨开府·其二
作者：黎民表
朝代：明

柏府棱棱画戟寒，照人风采惠文冠。斗牛下挟双龙气，湖海还将一柱看。略地昔曾收徼外，佩符先已靖诸蛮。扫门何处头俱白，矫首凌烟愧短翰。
寄潘司空
作者：黎民表
朝代：明

行水司空旧擅名，紫宸飞疏报功成。扬旌五岭烽初熄，转粟重溟浪不惊。卧治未须论汲黯，传经终是待匡衡。扫门无复窥东阁，高倚罗浮梦月卿。
寄王比部元美塞上
作者：黎民表
朝代：明

万里烽烟接塞垣，西风立马望中原。浮云尚走陈琳檄，明月还开庾亮尊。青草北临沙碛断，黄河秋绕蓟城翻。汉庭正是筹边日，谁遣长缨到玉门。
寄盛子才
作者：黎民表
朝代：明

离鸿发五岭，比翼间云涯。春拂秦城柳，秋乘汉渚槎。风尘怜玉树，江海思瑶华。忆女山亭夜，空岩度落花。
寄答陆仪部
作者：黎民表
朝代：明

飘零吴内史，投老在明时。宦岂含香著，心仍执戟疲。丘樊综逸兴，鸾鹤蕴遐思。剧地通书少，深居应客迟。笔图窥鹄立，文囿焕星披。伧客新停赋，头陀旧勒碑。人间虚物色，海内伫光仪。腾达空时辈，风流实我师。渊襟犹未挹，清梦已先驰。旅寓梁鸿懒，淹留王粲悲。艅艎失茂苑，烽火起潢池。典籍依何处，追趍屡后期。谁攀小山桂，去采罗浮芝。散木宁蕲顾，鸿裁独见贻。雾鸢云外阻，星鸟日南窥。神剑终当合，仙舟许并移。五湖空浩渺，三径转支离。强欲从公去，鸥波理钓丝。
寄胡元瑞读书真如寺
作者：黎民表
朝代：明

双林成独往，萝径阻同攀。诗卷参莲座，经禅息树间。馀寒犹拥衲，长日不开关。若渐天池羽，脩心起雪山。
寄董子元
作者：黎民表
朝代：明

江都千载后，槐里复名家。日下无荀鹤，人中识孟嘉。封书寄萝薜，投赠比疏麻。泖渎烽烟异，罗浮道路赊。玄珠君自抱，青鬓我将华。落月空馀梦，寒梅未有花。因风询良觌，何处上仙槎。
寄许石城先生
作者：黎民表
朝代：明

凤凰城阙隐神仙，海内声华四十年。酒兴正如光禄美，人伦还比仲将贤。当时下士曾推毂，别后诸生少好玄。惭愧扫门头已白，华阳真诀待君传。
寄许石城太常
作者：黎民表
朝代：明

芸阁休论青史在，竹林应未觉途穷。中朝月旦谁知己，海内灵光独数公。著述尚闻传颂酒，衣冠何地复趋风。挥金自是升平乐，却讶新亭事不同。
寄贞湖瀑泉兼简少玄默庵
作者：黎民表
朝代：明

片帆南去过轻鸿，百里龙沙一瞬中。别后有心如白水，尊前无树不丹枫。浪游岂为营金橐，罢秩何人丐玉龙。一夜西堂应有赋，扁舟明月赏心同。
寄钱叔宝
作者：黎民表
朝代：明

吴洲春草绿，时复忆王孙。虾菜应随俗，蓬蒿独闭门。醉乡心自远，隐士道何尊。白雪丘中赏，丹砂尘外言。幽兰空采撷，丛桂日攀翻。倘有临池兴，清裁寄漆园。
寄陆六亭宪使
作者：黎民表
朝代：明

京洛苍茫揽客裘，风前长啸拂吴钩。马卿车骑辞梁苑，杜甫诗情在阆州。暮雨几经沽酒肆，江花犹满著书楼。杖藜便拟从君去，不恨相逢是故侯。
寄陆无从
作者：黎民表
朝代：明

不为忧生产，谁能废啸歌。谈经须历下，贷粟少监河。秋雨生黄叶，寒江拥白波。不知蓬室底，玄草近如何。
寄题匡山读书处为胡孟韬赋
作者：黎民表
朝代：明

抱犊无心管送迎，含毫初赋子虚成。云山指点知名姓，涧水沿回识浅清。白鹿解衔阶下草，丹砂能断世间情。梅花远道传消息，一啸蓬莱海日生。
寄题潘少承西樵山房
作者：黎民表
朝代：明

新营丹室铁泉山，千树梅花不共攀。夜夜京华成短梦，白云红叶屋三间。
寇退即事
作者：黎民表
朝代：明

战罢楼船日已曛，城中不见捷书闻。谁家羌笛哀明月，几处渔歌散暮云。短服佯狂空说剑，文身无赖岂能军。朱厓铜柱俱王土，澒洞年来尽海氛。
寒食前同童子鸣安茂卿僧普纪游郊外
作者：黎民表
朝代：明

懒出东郊路，因逢日稍暄。暮云低古堞，流水避山门。麦饭浇中野，尊醪贳近村。因思故园梦，黄犊绕平原。
寒食行广昌道中
作者：黎民表
朝代：明

桑乾转入蓟门天，历尽关城未到边。冠盖偶称秦使者，轺车又是晋山川。春明拜手辞双阙，寒食离家已二年。不独介推逃禄去，故乡原少洛阳田。
寒鸦图
作者：黎民表
朝代：明

寒山寂历野苍苍，绕树惊飞不断行。画角一声天欲曙，金河翻落满城霜。
寓朝天宫道士馆作
作者：黎民表
朝代：明

昔在宣皇日，垂衣挹大庭。陪京开峻宇，划地限严扃。馆即丛霄敞，居惟百圣宁。雕檐行日月，绣闼驻风霆。海岳驱群象，金银役五丁。斋宫虔紫极，法驾导青冥。隐轸簪裾列，都卢粉黛馨。帝坛加检玉，天步振流铃。道自崆峒得，言从河上听。理玄穷恍惚，功大格生灵。黄竹谁西母，宫桃几岁星。庆霄犹晻霭，琪树不凋零。备享遵时序，追趋亟典刑。御香分宝盖，内酒赐银瓶。却老方能验，游仙梦讵醒。归依成晚屣，栖息感劳形。华表欢犹昨，玄都叹屡经。鼎分烧药火，案有读书萤。滞留应不惜，愿睹禅云亭。
寻乌利仙人旧迹
作者：黎民表
朝代：明

梦想仙人海上游，欲寻踪迹莽林丘。霓裳碧落飞何处，玉趾青山此暂留。勾漏丹砂犹未就，蓬莱双舄浪相求。峰前明月参差夜，应载鸾笙过十洲。
寻葛洪东山庵故址
作者：黎民表
朝代：明

勾漏西游心不惬，栖真云搆在层峦。梅花梦里禽声聒，符竹阴中鸟篆残。仙吏时来玉局观，野樵留得紫金丹。霓衣一去稀行迹，始信人间脱屣难。
寿何明府母八十一
作者：黎民表
朝代：明

海上谁开献寿卮，北堂高宴起参差。飞鸾每逐云軿下，舞鹤还同彩袖垂。举案岂能忘旧节，弹琴今更有佳儿。春风正是芳菲日，开遍桃花第一枝。
寿李都宪七十
作者：黎民表
朝代：明

十年匡济属垂衣，六诏山川拥节归。心绕赤墀随日辇，风行铜柱肃霜威。金銮天上留诗卷，黄石人间访钓矶。松竹岁寒知不厌，更看兰玉在庭闱。
寿欧母
作者：黎民表
朝代：明
体裁：诗

会稽旧是梁鸿宅，邹邑今传孟母家。竹笋自能供白发，橘林应得胜丹砂。书传南岳夫人鹤，客问银河织女槎。却愧荀陈交谊重，年年来对寿筵花。
寿王霸州待诏道甫之父
作者：黎民表
朝代：明

襄汉风流胜习家，归来三径始栽花。云中忽下青鸾使，关外欢逢白鹿车。新捧玉书从北阙，远擎金醴自东华。芝兰一一皆仙籍，不羡方平燕绛霞。
寿钱侍御父母
作者：黎民表
朝代：明

星文遥夜聚江乡，篱菊催春入寿觞。南岳寄书传白鹤，中朝新彩赐神羊。玳筵分送黄封酒，紫殿遥传白简霜。莫倚太行频极目，兰台恩泽与天长。
寿韩虞部应□八十
作者：黎民表
朝代：明

士苑推缝掖，君门隐岁星。许身双白璧，劲气一青萍。历块才初展，抟风势未停。水冲当重寄，华省限严扃。楚醴期终设，齐钟岂浪铭。乞身常恳切，优诏屡丁宁。识面符公议，忧时付独醒。家惟供稻秫，年或采狶苓。指树从初日，挥金乐暮龄。友多猿鹤异，室有蕙兰馨。已见回淳俗，还忻挹大庭。桥边违进履，济下忆传经。远素传双鲤，飘蓬感聚萤。待公游五岳，迎气在沧溟。
寿黄明府六十一
作者：黎民表
朝代：明

三径归来际盛时，长生仙箓此初披。尊前起舞多琼树，林下徵歌半紫芝。蕉鹿休论循史传，柴桑常赴野人期。五羊城下春如海，遥指蓬莱问楫师。
寿黄母六十一初度
作者：黎民表
朝代：明

喜际嘉平月，奇龄六秩开。萱花凌绮树，慈竹映春杯。绛节排云下，金书附鹤回。浔阳正清浅，红日莫相催。
将之云中别曹大参还西越
作者：黎民表
朝代：明

雨雪襜帷万里来，欢承瑶水赐金回。中朝先宠麟符重，百越山川绣斧开。北地至今多骏马，潢池何事借词才。车轮忽漫东西去，空恋风期上蓟台。
将之云中同曹大参康山人纪书记集杨仪部宅
作者：黎民表
朝代：明

车骑重经宛洛春，赏心惟遇好奇人。梅花东阁才争丽，云气高台望迥新。白发相看成去住，金门一卧转沈沦。当尊又是千杨柳，裘马谁怜驿路尘。
将之京师祗谒先陇述感一百韵
作者：黎民表
朝代：明

蹇劣惭脩步，时髦滥厕肩。端居心郁郁，伏枕泪涟涟。苦调凭谁奏，劳歌试一宣。毅皇方鼎盛，先子适鸿骞。羔雁来多士，车书混八埏。扶摇轻九万，奏牍动三千。骏骨宁轻市，骊珠偶见捐。禄微欣负米，舌在且怀铅。坦腹人窥笥，登堂客感鳣。志思摧大敌，力遂破中坚。鹦鹉怜金络，骅骝饰锦鞯。置身当禁地，清梦迩钧天。密勿咨三老，追趍仰列仙。羽陵紬秘简，石鼓叩残编。龙岂酬坚白，雄应屈太玄。大官供不乏，伏臈割常鲜。讵厌承明直，还推季典贤。匡时心独在，迈往气无前。脱距谗邪伏，婴鳞宠遇偏。赤丸销狭猾，白简肃貂蝉。炎峤西瓯阻，洪涛左蠡壖。霜威三命重，水镜九流铨。云雨多翻覆，沧桑屡变迁。积薪甘晚达，持戟备常员。痛逼苏耽井，归耕下噀田。蘧庐堪偃蹇，瓶粟秖忧煎。絣絖谋生拙，泥途乐性全。大臣辞汲引，农父喜联翩。前席思遗逸，中兴秉化权。严程趍琐闼，旧物拥青毡。徇报思縻竭，持身极治涓。国资清望重，庭倚直词专。缛典期增饰，明裀肇韨虔。圣诚虚听纳，时颇妒婵娟。日月群飞伏，昊穹尺雾缠。磨牙兢猰㺄，刻木俨鹰鹯。旷荡恩难测，纤毫眚获蠲。抽簪谢朝列，识面溢郊廛。去去随阳鸟，悠悠阽断鸢。未抛庐岳杖，须问下滩船。果蓏潘园接，壶觞蒋径连。犊裈暄自曝，蜡屐岁常穿。九荐咸虚左，群公举让先。邴原甘劾免，郑谷绝夤缘。匪石终难转，无瑕抵用悛。卞和愁泣玉，庄叟悟忘筌。药饵扶衰疾，丹砂协静便。庶几凝绿髓，将谓逭华颠。婉娩嗟何及，幽忧遽不痊。何辜来鵩鸟，底事掩龙泉。杳杳沦长夜，苍苍昧上乾。为山亏覆篑，逝水阅成川。剑舄犹如故，精灵若个边。岘山欢宴地，京兆哭游阡。鸿鹄标松隧，灵龟叶涧瀍。世家彤管勒，名字翠珉镌。东海波终荡，南枝愤未填。夜乌霜黯黯，宿草露芊芊。掩抑雍门曲，凄清叔夜弦。书空拚往事，揽镜惜流年。旧德将沦蚀，馀风冀接联。为儒困抱椠，失路懒施鞭。壁以遗经授，家惟素业传。暄阳仁杞梓，芳润被兰荃。月旦惭三凤，岩居蔽数椽。门迎王子棹，杖挂阮公钱。隙地营鸡栅，残冬縳稻篅。范尘从满甑，墨突任无烟。抱膝空长啸，餔糟只醉眠。斑能窥豹管，翰或点鱼笺。屈宋远游赋，王公大雅篇。纵饶勤刻画，祇觉逊精妍。多病恬如宪，求闻耻效颛。以兹怀寡特，会见越拘挛。一德咸昭格，群生举在甄。龙庭罢斥堠，鲲海息戈鋋。蠖屈真聊尔，雄飞企勉旃。出门常恻恻，怨别每悁悁。岂忘依枌槚，安知法溯沿。瀑收川后静，秋霁望舒圆。细酌曹溪水，高凌句曲巅。关河去渺渺，乡井思绵绵。拂面祛尘垢，褰衣裹足胼。黄图穷朔漠，紫极拱星躔。槐覆铜街转，香飘绣毂骈。词人投綵笔，游女拾金钿。越国宁论价，倾城要取怜。机云初入洛，邹乐远游燕。拥彗倾流辈，抽毫属旷筵。汾阴陪校猎，岱岳议封禅。交臂俱猿鹤，来仪尽偓佺。优游画尊俎，谈笑沃腥膻。脱略牛衣贱，绸缪鹊印县。终童何卓荦，卜式岂迍邅。伏枥心无已，攀龙窃慕焉。奇勋堪自策，玄理竟谁诠。保已随时运，宁劳问着鞭。
将至南浦先寄杨姚安懋功
作者：黎民表
朝代：明

汉庭儒雅似中郎，六诏山川掷郡章。未论主恩怜薏苡，秪缘词客妒长杨。两湖日月开池籞，九叠云霞入草堂。十载忆趋丞相府，犹将衰鬓对柴桑。
小岁刘观察招饮筹远堂
作者：黎民表
朝代：明

柳营吹角过良宵，雪袖还从席上飘。南省诗名论水部，北门勋业待嫖姚。惊心岁月频更烛，回首乡园一颂椒。策马挥戈怜此地，佩环曾奉紫宸朝。
少仲开先过宿山楼
作者：黎民表
朝代：明

数过争悬榻，乘閒就隐居。竹风披卧簟，松火照山厨。远梦觉幽鸟，清神把道书。长歌云水外，豪气不曾除。
少传期集琪林徐道士馆得青字
作者：黎民表
朝代：明

采药何时返，乘风此暂停。入门桐树长，到院薤丛青。碧海藏城市，瑶坛见日星。过逢元胜侣，能为写黄庭。
少参漆公太史赵公过浮丘
作者：黎民表
朝代：明

负郭初开一径荒，丹丘云气尚微茫。松间更有潮通井，坛畔谁知石化羊。太史探书经禹穴，群公持斧靖炎方。疏才幸际升平日，不逐青螺去故乡。阁道丹梯驾泬寥，青松飞盖影相交。尊前共揽苍精佩，花下同趋绛节朝。紫气关门仍不散，赤松天路肯相邀。楼船已息重溟浪，策杖何时过野桥。
少参漆公太史赵公过浮丘·其一
作者：黎民表
朝代：明

负郭初开一径荒，丹丘云气尚微茫。松间更有潮通井，坛畔谁知石化羊。太史探书经禹穴，群公持斧靖炎方。疏才幸际升平日，不逐青螺去故乡。
少参漆公太史赵公过浮丘·其二
作者：黎民表
朝代：明

阁道丹梯驾泬寥，青松飞盖影相交。尊前共揽苍精佩，花下同趋绛节朝。紫气关门仍不散，赤松天路肯相邀。楼船已息重溟浪，策杖何时过野桥。
少壑为蔡山人赋
作者：黎民表
朝代：明

林园无外事，一榻类安禅。翰墨尘悰少，衣冠古制全。市朝容大隐，山泽俨儒仙。更欲逃名去，知成内外篇。玉笥峰头景，还专一壑奇。山卮随鸟劝，涧户有猿窥。问字多携酒，寻僧不废棋。云房招隐处，谁共此幽期。
少壑为蔡山人赋·其一
作者：黎民表
朝代：明

林园无外事，一榻类安禅。翰墨尘悰少，衣冠古制全。市朝容大隐，山泽俨儒仙。更欲逃名去，知成内外篇。
少壑为蔡山人赋·其二
作者：黎民表
朝代：明

玉笥峰头景，还专一壑奇。山卮随鸟劝，涧户有猿窥。问字多携酒，寻僧不废棋。云房招隐处，谁共此幽期。
少江为黄参军锡之作
作者：黎民表
朝代：明

仙源近与海潮通，还有幽亭碧浪中。谢客石门□□□，□□□□□□□。□□□□□□□，□□□□□□□。□□□□□□□，□□□□□□□。
尚雅斋为佳甫作
作者：黎民表
朝代：明

试问通侯印，何如乐志园。传家为竹素，入室有兰荪。玉度波千顷，清吟月满轩。款门无恶客，芳醴正盈尊。
尹明府雨中邀饮
作者：黎民表
朝代：明

漉酒能留客，柴桑意绪多。疏花明雨槛，高栋隐星河。檐雀窥尊喜，城鸦接翅过。不愁沾湿重，馀润入烟萝。
山人艾从之为故司寇刘公求黄太史碑文事竣还大庾
作者：黎民表
朝代：明

荷衣数片鹖为冠，廿载江湖雪鬓寒。方术未应论蓟子，交游今独有任安。关门紫气閒能识，玉笥丹书老尚看。摇落此时无所赠，天涯相忆桂团团。
岁暮和文寿承
作者：黎民表
朝代：明

岁尽飞鸿不到家，尚将长铗在天涯。呼卢且醉咸阳酒，骑马频看上苑花。白首校雠成寂寞，金门留滞愧清华。广文不道官如水，彩笔分行夺锦霞。
岁暮怀梁园三子 其一 吴明卿
作者：黎民表
朝代：明

瑶林挺荆楚，吴公秀无双。鸿逵振英响，鸡舌备周行。沈思运圆象，补衮回七襄。犹龙不可絷，歌凤仍猖狂。见客屡白眼，何人得升堂。再召异宣室，憔悴同浮湘。宇宙岂不廓，斯人日摧藏。梁园啜古泪，萧条洒烟霜。寤言觌璚树，怨彼河曲长。
岁暮怀梁园三子 其三 张助甫
作者：黎民表
朝代：明

汝南重月评，中郎冠时哲。水镜铨人伦，圭璋映朝列。玮词铸心匠，奇颖表天嶷。将整扶摇翰，倒览金银阙。抵掌笑时流，出走因妇舌。遇我胸屡披，下士食为辍。铜街骖辔游，紫逻挥杯别。怀材卧空谷，下乘争驰蹀。思君阻寒水，三花竟难折。
岁暮怀梁园三子 其二 张肖甫
作者：黎民表
朝代：明

蜀都寔才窟，铜梁奋天步。心源迈古浚，气岸流俗迕。屡迁宦不达，四壁家仍窭。虚舟尔何心，蛾眉自生妒。言念河朔游，亟蒙班石顾。款关倒衣裳，胠箧见情愫。夷门杳何许，劳人走霜露。羊肠方险涩，鸾翮将焉鹜。忧来变鬒发，良以思君故。
岁暮怀梁园三子·吴明卿
作者：黎民表
朝代：明

瑶林挺荆楚，吴公秀无双。鸿逵振英响，鸡舌备周行。沈思运圆象，补衮回七襄。犹龙不可絷，歌凤仍猖狂。见客屡白眼，何人得升堂。再召异宣室，憔悴同浮湘。宇宙岂不廓，斯人日摧藏。梁园啜古泪，萧条洒烟霜。寤言觌璚树，怨彼河曲长。蜀都寔才窟，铜梁奋天步。心源迈古浚，气岸流俗迕。屡迁宦不达，四壁家仍窭。虚舟尔何心，蛾眉自生妒。言念河朔游，亟蒙班石顾。款关倒衣裳，胠箧见情愫。夷门杳何许，劳人走霜露。羊肠方险涩，鸾翮将焉鹜。忧来变鬒发，良以思君故。汝南重月评，中郎冠时哲。水镜铨人伦，圭璋映朝列。玮词铸心匠，奇颖表天嶷。将整扶摇翰，倒览金银阙。抵掌笑时流，出走因妇舌。遇我胸屡披，下士食为辍。铜街骖辔游，紫逻挥杯别。怀材卧空谷，下乘争驰蹀。思君阻寒水，三花竟难折。
岁除前一日同舍弟惟和过助甫
作者：黎民表
朝代：明

浊酒辛盘笑共看，天涯应念此宵残。握兰共接中朝彦，含菽无如故国欢。挟树风霜随腊尽，步檐星斗向人寒。陆沉正可甘吾拙，莫更裁书拟治安。
峪口
作者：黎民表
朝代：明

翠削庞峰峻，高蟠鸟道孤。东西分幕府，沙草满平芜。牧马闲千匹，当关用一夫。传闻汉诸将，犹议塞飞狐。
嵩台
作者：黎民表
朝代：明

景绝因江会，楼高更得名。山回到海色，树殷落潮声。日影朱旗直，风含白氎清。凭阑聊引睇，谁悉古今情。
巫山高
作者：黎民表
朝代：明

巫山高不极，远望何芊芊。灵林构郁律，神宇閟冲玄。曳云翳白日，兴雨蒙层巅。平瞻景夷馆，俯瞰云梦田。芳春展游豫，弭节此山前。精灵尔何感，魂梦屡徂迁。晨鸡奏天色，环佩声锵然。空山旷延伫，掩涕方来旋。人神道终异，欢爱难久延。荒淫古有戒，兹乐诚已偏。惟有高唐赋，千载凌云烟。
市中得旧琴囊而予无琴也
作者：黎民表
朝代：明

锦样已模糊，何时混世沽。秪馀空橐在，多半古音无。携可缄诗草，闲将覆局图。勿言无所用，五石汎江湖。
广陵旅舍欧桢伯陆华甫黄定甫过访
作者：黎民表
朝代：明

草草簇蔬盘，还追燕市欢。云停高阁暮，雨过大江寒。贫贱交情在，风尘昭语难。行装戒前路，谁问客衣单。
庆成宴恭赋
作者：黎民表
朝代：明

青坛练日礼初成，左个回舆燕镐京。殿上鱼龙传举釂，云中鸾凤下吹笙。星环翠幄来方国，露溢华樽醉列卿。簪笔汾阴曾侍从，十年重睹泰阶平。
庆成宴赐胙
作者：黎民表
朝代：明

旭日流辉遍绮栊，九宾声彻玉墀东。笙镛奏格青坛外，衮冕回瞻翠幄中。牛酒赐酺沾万户，虎盐归俎宴群公。微臣亦预晞旸泽，割炙何须比汉宫。
应妙寺即白塔寺僧慧乾居之
作者：黎民表
朝代：明

杖钵携来久，香灯静院偏。栽花成野径，接竹引春泉。支遁逍遥论，天台止观禅。坐来忘妙说，塔影挂窗前。
庞太守湛别驾招同赵太史周明府叶刺史祁孝廉张茂才饮青霞楼
作者：黎民表
朝代：明

五马能供具，关门驻使车。饭香抄白石，酒味沥丹砂。入幕风初起，扳林日未斜。笙歌临路发，归去葛洪家。
庶子泉
作者：黎民表
朝代：明

李公妙迹已千年，零落荒山何处边。世人祗重鹅群字，过落空迷鸟篆篇。
延清馆小集和子乾
作者：黎民表
朝代：明

蓬径初延赏，空斋独尔思。酒深寒夜酌，梅发早春枝。浦外流云袅，城闉上月迟。莫缘风共雨，长负此幽期。
张元易饮紫菊二首
作者：黎民表
朝代：明

谁倚名园斗丽华，霜风披拂似晴霞。不如开落空山里，浅白轻黄靖节家。丛桂秋风若有期，一生铅粉不曾施。如何偃蹇东篱下，犹学长安半额眉。
张元易饮紫菊二首·其一
作者：黎民表
朝代：明

谁倚名园斗丽华，霜风披拂似晴霞。不如开落空山里，浅白轻黄靖节家。
张元易饮紫菊二首·其二
作者：黎民表
朝代：明

丛桂秋风若有期，一生铅粉不曾施。如何偃蹇东篱下，犹学长安半额眉。
张司理羽王将之雷阳携酒见过招姚元白苏子川吴化卿欧桢伯黄定甫同集
作者：黎民表
朝代：明

桂水飘零作赋才，祇今东阁为谁开。宦情肯厌莲花府，离思难禁竹叶杯。青玉共看燎火近，紫关犹阻捷书来。清歌恋赏俱词客，江海能无远梦回。
张宪使萧甫招同杨参知登天雄城楼
作者：黎民表
朝代：明

落日凭高送目频，漳台罗绮散馀春。丹梯自绕青羊栈，树色遥连白马津。宾榻至今惟孺子，北门终合用词人。尊前羽扇何劳障，正是中原息战尘。
张林石几为吕心文赋
作者：黎民表
朝代：明

琢成山骨似方诸，隐座支颐自有馀。不遇卞和谁證玉，偶逢王令即留书。紫藤过雨痕犹渍，碧藓经秋駮未疏。松下寻仙应有待，平泉醒酒待何如。
张玄超诸子集借树轩得春字
作者：黎民表
朝代：明

门多车马尘，行径且逡巡。沧海风期在，长安冠盖新。燕来茅屋雨，花暗玉河春。莫厌尊中酒，青山别故人。
张肖甫宅饯别高右丞伯宗得杯字
作者：黎民表
朝代：明

长安残雪后，复共故人杯。挥手关山远，离心岁月催。楼船过澧浦，羽猎上京台。应念游梁客，金茎首重回。
张肖甫洪从周过款山房
作者：黎民表
朝代：明

天涯殊物候，犹未换春衣。花事看将半，故人逢渐稀。过云传旅雁，乘月启山扉。幸有尊中酒，能忘赋式微。
弹子矶
作者：黎民表
朝代：明

兹岭何绵亘，孤根下杳冥。云光荡鸟背，水气杂龙腥。蜀道攒为阁，庐山叠作屏。定知人静后，风雨语精灵。
归田杂咏十二首
作者：黎民表
朝代：明

一雨淹晨暮，閒居似避喧。邻人难假盖，樵客少过门。脱粟应妨罄，残书懒自翻。本无经济术，藏拙在乾坤。近卜城西地，新畬渐可耕。耰锄课童仆，丰俭付阴晴。白水分畦映，青烟冒垄平。萧然茅屋底，无力谢生成。一丘堪偃卧，暇日掩柴扉。山果垂藤熟，林莺接翅飞。春风难再得，世事况多违。但坐南窗下，休论昨日非。颇怪频年事，江湖屡滞游。王程妨野寺，身世落渔舟。徒费千金伎，空馀一敝裘。素丝虽可叹，知足亦何忧。鹏阁曾三入，龙门幸一登。散才当艺苑，妙语属山僧。交态看贫贱，荣途有爱憎。机心今已矣，稳卧玉山层。家传馀万卷，世故半凋零。虽识数行墨，终销两鬓青。人多矜敝帚，世复笑玄经。但饮尊中酒，胜于案上萤。久欲游衡岳，轻舟信所如。川程限楚越，生计系樵渔。未种龙洲橘，先驰汶岭书。四愁无处写，胜事恐成虚。浮丘吾郭近，策杖屡经过。神室无留火，沧溟有逝波。灵踪天亦秘，遐举事如何。乘屩非吾意，空悲去日多。岂谓归田拙，幽居事足娱。虫鱼诠古刻，山海咏新图。名已落朝藉，身当隐市沽。虽无乡里识，亦懒著潜夫。苦忆平生友，怜予颇好奇。能供光禄酒，常和法曹诗。宦拙骑官马，朝回补竹篱。风尘关塞黑，魂梦故来迟。短衣殊入宋，凭轼似经蒲。宦辙十年有，乡书累月无。推毂庙廊在，归山酒伴孤。白头惟强饭，亦足慰长途。自卜三间隐，宁多二仲贤。王家甥舅易，何氏弟兄禅。琴酒中年辍，江湖远梦悬。浮云尔何物，不似渌尊前。
归田杂咏十二首·其一
作者：黎民表
朝代：明

一雨淹晨暮，閒居似避喧。邻人难假盖，樵客少过门。脱粟应妨罄，残书懒自翻。本无经济术，藏拙在乾坤。
归田杂咏十二首·其七
作者：黎民表
朝代：明

久欲游衡岳，轻舟信所如。川程限楚越，生计系樵渔。未种龙洲橘，先驰汶岭书。四愁无处写，胜事恐成虚。
归田杂咏十二首·其三
作者：黎民表
朝代：明

一丘堪偃卧，暇日掩柴扉。山果垂藤熟，林莺接翅飞。春风难再得，世事况多违。但坐南窗下，休论昨日非。
归田杂咏十二首·其九
作者：黎民表
朝代：明

岂谓归田拙，幽居事足娱。虫鱼诠古刻，山海咏新图。名已落朝藉，身当隐市沽。虽无乡里识，亦懒著潜夫。
归田杂咏十二首·其二
作者：黎民表
朝代：明

近卜城西地，新畬渐可耕。耰锄课童仆，丰俭付阴晴。白水分畦映，青烟冒垄平。萧然茅屋底，无力谢生成。
归田杂咏十二首·其五
作者：黎民表
朝代：明

鹏阁曾三入，龙门幸一登。散才当艺苑，妙语属山僧。交态看贫贱，荣途有爱憎。机心今已矣，稳卧玉山层。
归田杂咏十二首·其八
作者：黎民表
朝代：明

浮丘吾郭近，策杖屡经过。神室无留火，沧溟有逝波。灵踪天亦秘，遐举事如何。乘屩非吾意，空悲去日多。
归田杂咏十二首·其六
作者：黎民表
朝代：明

家传馀万卷，世故半凋零。虽识数行墨，终销两鬓青。人多矜敝帚，世复笑玄经。但饮尊中酒，胜于案上萤。
归田杂咏十二首·其十
作者：黎民表
朝代：明

苦忆平生友，怜予颇好奇。能供光禄酒，常和法曹诗。宦拙骑官马，朝回补竹篱。风尘关塞黑，魂梦故来迟。
归田杂咏十二首·其十一
作者：黎民表
朝代：明

短衣殊入宋，凭轼似经蒲。宦辙十年有，乡书累月无。推毂庙廊在，归山酒伴孤。白头惟强饭，亦足慰长途。
归田杂咏十二首·其十二
作者：黎民表
朝代：明

自卜三间隐，宁多二仲贤。王家甥舅易，何氏弟兄禅。琴酒中年辍，江湖远梦悬。浮云尔何物，不似渌尊前。
归田杂咏十二首·其四
作者：黎民表
朝代：明

颇怪频年事，江湖屡滞游。王程妨野寺，身世落渔舟。徒费千金伎，空馀一敝裘。素丝虽可叹，知足亦何忧。
徐参军邀游天坛徐道士馆
作者：黎民表
朝代：明

青溪载酒共追寻，云气寥寥别院深。花覆绿萝三径转，日移珠树万行阴。玉壶自隔人间世，白石同追物外吟。欲解朝簪犹未得，冷风聊借一披襟。
徐子与至都下同梁思伯过访得寒字
作者：黎民表
朝代：明

绨袍犹接故人欢，尊酒同挥雨雪寒。草积射堂初解？，花明燕阙复弹冠。交游渐觉青云尽，世路从知白首难。画省愿君还并入，烽尘今已静桑乾。
徐子与至都下同梁思伯过访得寒字
作者：黎民表
朝代：明
体裁：七言律诗

绨袍犹接故人欢，尊酒同挥雨雪寒。草积射堂初解�，花明燕阙复弹冠。交游渐觉青云尽，世路从知白首难。画省愿君还并入，烽尘今已静桑乾。
得仲弟西越书云有挂冠之兴予亦请告期暮春可聚故园赋此订约
作者：黎民表
朝代：明

北阙无媒者，南音只自操。向人肝胆露，为吏爱憎劳。药饵丹砂少，山林白雾高。故园茆屋在，相见接春醪。铜符如可解，皂帽肯归迟。迂拙人皆笑，功名我自疑。花应团北户，鸟亦恋南枝。何必山阴守，将归发誓辞。
得仲弟西越书云有挂冠之兴予亦请告期暮春可聚故园赋此订约·其一
作者：黎民表
朝代：明

北阙无媒者，南音只自操。向人肝胆露，为吏爱憎劳。药饵丹砂少，山林白雾高。故园茆屋在，相见接春醪。
得仲弟西越书云有挂冠之兴予亦请告期暮春可聚故园赋此订约·其二
作者：黎民表
朝代：明

铜符如可解，皂帽肯归迟。迂拙人皆笑，功名我自疑。花应团北户，鸟亦恋南枝。何必山阴守，将归发誓辞。
得家报云岭外焦旱殊甚深有渔樵之忧赋此
作者：黎民表
朝代：明

近得家园信，羁人易怆情。四郊多垒战，三月废农耕。婚嫁谋多拙，渔樵计未成。谁怜炊桂者，犹自滞秦京。
得张广平助甫书
作者：黎民表
朝代：明

经年传尺素，入手泪纵横。白发生乡国，秋风到郡城。著书千古事，作吏众人名。谪去方年少，怀沙莫怆情。
得豫章朱贞吉孔阳书却寄
作者：黎民表
朝代：明

归心未问五湖船，别后南州榻几悬。把酒暮鸿章水外，捣衣明月汉宫前。黄尘白发犹千里，怨鹤惊猿又隔年。愁绝澧兰何处寄，江湖随地有烽烟。
心远亭听陈公载弹琴
作者：黎民表
朝代：明

阮公操绿绮，梧竹对高閒。白雪流深壑，夕阳明远山。幽襟散物外，馀响出林间。兴到悠然处，披襟未拟还。
心远亭探梅得霜字
作者：黎民表
朝代：明

京兆池亭万树芳，半临秋水半含霜。风林暗折玲珑玉，雪径遥闻断续香。萼绿解知神女色，额黄曾识汉宫妆。江南地隔瑶台远，欲寄璚枝思渺茫。
忆归
作者：黎民表
朝代：明

久客念将归，重嗟筋力违。蘼芜长送客，荷芰未裁衣。白首贫交少，青山旧业微。伤心同海燕，懒向画梁飞。
怀友诗
作者：黎民表
朝代：明

急景驰西汜，悲风起寒陆。眷言心所思，缅邈林塘曲。芙蓉为君衣，薜荔为君屋。山巅思采苓，云中乃抱犊。我欲往从之，道路阻且复。宴坐恒屡迁，寤言复在目。衾裯讵同御，椒兰徒盈握。岁晚当归来，从君蓺松竹。
思归引
作者：黎民表
朝代：明

平生任性无羁束，蹋翼尘途成碌碌。年时提椠隐閒曹，此日之官领钱谷。秖谓朝参远国门，岂知束带无朝昏。问之几马不能对，上林圈兽都无言。以兹筋力转驽缓，安能驱逐随车轮。吁嗟叔夜无深识，邴原辞俸过六百。我今蹭蹬胡为哉，况乃形容转衰白。闻道故园初罢兵，薄田数亩可归耕。扬舲稍待桃花水，策杖须寻漉酒生。
悬空寺与北岳相接
作者：黎民表
朝代：明

隐壁金绳起，依山翠殿安。两崖分岳色，百丈下风湍。云狭牵衣过，天长仰面看。石楼遥似画，归去濯金盘。
感旧篇答苏子川
作者：黎民表
朝代：明

识君忆自公车日，倾盖论心若胶漆。长杨羽猎挥毫赋，上兰歌舞联镳出。自馀风月尝邀致，兴来每过苏端室。华阳骏骨知在否，乐生高台未萧瑟。先帝乘龙去不返，小臣江汉扶衰疾。君亦南浮入会稽，欲寻台岭营芝术。当时席上几才人，世路艰虞各相失。罗裳钿翠为谁骄，邻笛哀伤事非一。岂知日月重昭洗，明堂再睹成周礼。更衣正叶鸣鸡奏，趋朝不待铜龙启。颇闻濒海销锋镝，复传宫中罢角抵。否往泰来理则然，感时抚事空流涕。管鲍交情今已无，骊黄过眼终难眯。怜君日侍上方羞，笑余累索长安米。风云腾踏当奈何，火色鸢肩犹旅邸。
慰慈上人坠马
作者：黎民表
朝代：明

经禅不出户，山色举头新。绝磴应妨马，危途转畏人。尘劳余裹足，电路尔观身。莫更生嗔恼，西游本宿因。
戗风岭
作者：黎民表
朝代：明

沙泥拆雨岸，细路转堪憎。去马冲风色，征衣挂石棱。疲兵时偃卧，古堠更陵乘。赖有销愁地，云中岳色层。
戴金吾伯常招饮郑园
作者：黎民表
朝代：明

禁城秋色净无烟，碧水澄波带远天。十里楼台通泰畤，五陵花木有平泉。风摇柳浪低纨扇，日暮菱歌起钓船。冰簟疏帘销暑地，流尘知不到尊前。
护国寺以居僧之使远国者中有赵文敏碑
作者：黎民表
朝代：明

汉家勤绝国，檀施表奇观。梵品从天竺，真僧是法兰。护碑龙首缺，巢栋燕泥乾。不见金缯出，关门用一丸。
抱膝轩为朱宗良赋
作者：黎民表
朝代：明

五岳风期杖屦赊，一轩青薜寄幽遐。坐临章水双流玉，窗落西山半面霞。书带渐成阶下草，綵毫还作梦中花。躬耕莫问南阳事，千里名驹在帝家。
抵京王太仆仪甫许舍人稚干梁舍人思伯偕康洪管三山人见访
作者：黎民表
朝代：明

关河迢递岂堪论，下马秋风对一尊。作赋屡同扳玉树，倚歌曾共宿麟园。何求弦管西天落，忽指旌旗上谷翻。留滞周南成潦倒，愧无长策献君门。
拙清楼闻笛
作者：黎民表
朝代：明

窈窕边城思，随风下陇头。数声山石裂，一曲暮云流。候雁霜前苦，江枫露下愁。庾公多逸兴，今夜在南楼。
招姜主客宗孝王杜二舍人王项二文学吴沈刘居四山人集借树轩
作者：黎民表
朝代：明

蓬径留嘉赏，风尘得友生。白云窥夜酒，明月照乡情。叶应孤砧响，星浮万堞平。岁华空荏苒，莫厌管弦声。帝乡星渐改，燕谷暖还遥。心事邀欢尽，年华赖酒销。花枝随起舞，月色破孤寥。聚散浮生易，难忘是此宵。
招姜主客宗孝王杜二舍人王项二文学吴沈刘居四山人集借树轩·其一
作者：黎民表
朝代：明

蓬径留嘉赏，风尘得友生。白云窥夜酒，明月照乡情。叶应孤砧响，星浮万堞平。岁华空荏苒，莫厌管弦声。
招姜主客宗孝王杜二舍人王项二文学吴沈刘居四山人集借树轩·其二
作者：黎民表
朝代：明

帝乡星渐改，燕谷暖还遥。心事邀欢尽，年华赖酒销。花枝随起舞，月色破孤寥。聚散浮生易，难忘是此宵。
招梁彦国仲登二子
作者：黎民表
朝代：明

江湖群盗满，搔首叹离居。旧好谁怜子，新篇独起予。风前停野酌，雨后剪春蔬。不负山阴约，柴门更扫除。
拟庭前有奇树
作者：黎民表
朝代：明

嘉树媚朝阳，枝叶正相当。佳人御纨素，攀条玩其芳。眷彼从征人，思心共飞扬。昔期别三载，今已历九霜。繁华悦朝茂，荣耀难久常。愿折三春干，一寄龙城傍。不惜轩车晚，所畏道路长。商声感鶗鴂，日暮愁红妆。
挽陈少谦
作者：黎民表
朝代：明

定交怜鲍叔，解剑忆徐君。穗帐生秋色，华池入暮云。潜夫空有论，封禅竟无文。他日山阳笛，重游不可闻。
挽陈少谦
作者：黎民表
朝代：明
体裁：五言律诗

定交怜鲍叔，解剑忆徐君。繐帐生秋色，华池入暮云。潜夫空有论，封禅竟无文。他日山阳笛，重游不可闻。
故人李季常汪公干自维扬来访志喜用季常韵
作者：黎民表
朝代：明

中原迢递阻山河，蓬径谁知二仲过。江路正怜新涨满，风期遥指白云多。尘中旧恨千杯失，箧底新诗几字讹。何事冥鸿招不下，肯来千里问烟萝。竹下翻然念友生，炎方应不惮征行。帆前韵石盘千磴，海上金银望五城。薏苡鍊来堪却老，鹧鸪啼处若为情。知君汗漫心无已，肯以羊裘客帝京。
故人李季常汪公干自维扬来访志喜用季常韵·其一
作者：黎民表
朝代：明

中原迢递阻山河，蓬径谁知二仲过。江路正怜新涨满，风期遥指白云多。尘中旧恨千杯失，箧底新诗几字讹。何事冥鸿招不下，肯来千里问烟萝。
故人李季常汪公干自维扬来访志喜用季常韵·其二
作者：黎民表
朝代：明

竹下翻然念友生，炎方应不惮征行。帆前韵石盘千磴，海上金银望五城。薏苡鍊来堪却老，鹧鸪啼处若为情。知君汗漫心无已，肯以羊裘客帝京。
文泉精舍为梁少傅作
作者：黎民表
朝代：明

灵泉何湛澹，飞下白云岑。皎洁飘空色，萦纡到海心。庆源天独委，脩绠尔方寻。漱齿含清馥，为庐托静深。紫蒲缘近隰，芳茝被幽浔。石几轻霏润，山楹积翠阴。桂丛歌隐曲，杏树送清音。濠上抽玄绪，丘中寄素琴。终然耸巨壑，聊复涤烦襟。抱瓮知余拙，青门且陆沉。
斋居后过桢伯旅馆得何字
作者：黎民表
朝代：明

晨趍建礼听鸣珂，又到幽居访薜萝。凤吹忽从雍畤下，雁声还向露寒过。省郎遇主年垂暮，客舍逢辰恨转多。遥想侍臣扶玉几，更衣应问夜如何。
新邑
作者：黎民表
朝代：明

本意通茅箐，谁知摧钓舟。野田荒䆉稏，山木叫钩辀。转饷悬孤戍，开边实隐忧。槎头成稳坐，浮海任悠悠。
方奉常李明府招同徐方伯欧博士集广惠寺
作者：黎民表
朝代：明

花时曾共醉长安，汉殿威仪备从官。兰草每从西省握，贝经频对竺僧看。重来冠盖人非昔，一落江湖计转难。不是夷门宾客在，风尘吾已倦弹冠。
旅感
作者：黎民表
朝代：明

周南留滞倍离忧，京洛风尘自倦游。病里看花如隔梦，春来临水似惊秋。黄金价重谁招骏，白石歌残独饭牛。乡土岁时浑不恶，速营三亩作菟裘。高台远望坐销忧，病后依依感昔游。贪客帝城如恋旧，计程乡路已逢秋。人间幻梦唯蕉鹿，天上閒情有女牛。楚水越云千万里，北风零尽黑貂裘。
旅感
作者：黎民表
朝代：明

塞北江南迢递，春花夜月阑珊。送客无情芳草，催人有意青山。杨柳闺中寄恨，梅花岭下相思。试问红颜几度，春风频自伤离。
旅感·其一
作者：黎民表
朝代：明

周南留滞倍离忧，京洛风尘自倦游。病里看花如隔梦，春来临水似惊秋。黄金价重谁招骏，白石歌残独饭牛。乡土岁时浑不恶，速营三亩作菟裘。
旅感·其一
作者：黎民表
朝代：明

塞北江南迢递，春花夜月阑珊。送客无情芳草，催人有意青山。
旅感·其二
作者：黎民表
朝代：明

杨柳闺中寄恨，梅花岭下相思。试问红颜几度，春风频自伤离。
旅感·其二
作者：黎民表
朝代：明

高台远望坐销忧，病后依依感昔游。贪客帝城如恋旧，计程乡路已逢秋。人间幻梦唯蕉鹿，天上閒情有女牛。楚水越云千万里，北风零尽黑貂裘。
旅邸葺小斋作
作者：黎民表
朝代：明

欲卧沧江始愿违，禁城新筑类郊扉。衰迟通籍犹青琐，多病贫居合翠微。灵药长苗留客饭，野萝垂蔓挂朝衣。菟裘更在云山外，三径将芜可未归。